Príloha č. 1 rozhodnutia o schválení žiadosti o poskytnutí nenávratného finančného príspevku

**PRÁVA A POVINNOSTI POSKYTOVATEĽA A PRIJÍMATEĽA V SÚVISLOSTI S REALIZÁCIOU PROJEKTU**

**ČLÁNOK 1 VŠEOBECNÉ USTANOVENIA**

1. Táto príloha č. 1 rozhodnutia o schválení žiadosti o poskytnutie nenávratného finančného príspevku (ďalej len ako „rozhodnutie“) obsahuje práva a povinnosti Prijímateľa a Poskytovateľa pri realizácii Projektu podľa §13 ods. 2 zák. č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov (ďalej ako „zákon o príspevkoch z fondov EÚ“) vo forme všeobecných podmienok (ďalej len „všeobecné podmienky“ alebo „VP“). Ak by niektoré ustanovenia VP boli v rozpore s ustanoveniami rozhodnutia, platia ustanovenia rozhodnutia o schválení žiadosti o NFP.
2. Poskytovateľ a Prijímateľ sú ďalej označovaní aj ako „Strany rozhodnutia“ alebo „Strany“.
3. Vzájomné práva a povinnosti Poskytovateľa a Prijímateľa v súvislosti s realizáciou Projektu sa riadia rozhodnutím, všetkými dokumentmi, na ktoré sa v rozhodnutí a v jeho prílohách odkazuje, zákonom o príspevkoch z fondov EÚ, právnymi predpismi SR, Právnymi aktmi EÚ, Právnymi dokumentmi a súčasne dokumentmi, ktoré sú uvedené v čl. 3 ods. 4 VP. Ak sa v prílohách rozhodnutia odkazuje na pravidlá stanovené alebo uvedené v rozhodnutí, znamená to všetky práva a povinnosti Strán, vrátane ostatných pravidiel, ktoré sa vzťahujú na Realizáciu aktivít Projektu a Udržateľnosť Projektu podľa obsahu rozhodnutia a podľa obsahu jeho jednotlivých príloh.
4. Pojmy použité v týchto VP sú záväzné pre rozhodnutie, pre celé VP a ďalšie prílohy rozhodnutia, ak nie je v rozhodnutí výslovne stanovené inak. Povinnosti vyplývajúce pre Poskytovateľa alebo Prijímateľa z definície pojmov podľa tohto odseku sú rovnako záväzné, akoby boli obsiahnuté v iných ustanoveniach VP.

**Aktivita –** súhrn činností realizovaných Prijímateľom v rámci Projektu na to vyčlenenými finančnými zdrojmi počas Realizácie Projektu. Aktivity sa členia na hlavné aktivity a podporné aktivity. Hlavná aktivita je vymedzená časom, t. j. musí byť realizovaná počas Realizácie hlavných aktivít Projektu, je vymedzená vecne a finančne. Podporné aktivity sú vymedzené vecne, t.j. vecne musia súvisieť s hlavnými Aktivitami a podporovať ich realizáciu podľa rozhodnutia, a finančne. Hlavnou aktivitou sa prispieva k dosiahnutiu konkrétneho výsledku a má definovaný výstup, ktorý predstavuje pridanú hodnotu pre Prijímateľa a/alebo cieľovú skupinu/užívateľov výsledkov Projektu nezávisle na realizácii ostatných Aktivít, ak z Právnych dokumentov nevyplýva osobitná úprava v špecifických prípadoch. Ak sa osobitne vo VP a ostatných prílohách rozhodnutia neuvádza inak, všeobecný pojem Aktivita bez prívlastku „hlavná“ alebo „podporná“, zahŕňa hlavné aj podporné Aktivity;

**ARACHNE** - je špecifický nástroj na hĺbkovú analýzu údajov s cieľom určiť projekty v rámci Fondov EÚ náchylné na riziká podvodu, konflikt záujmov a nezrovnalosti a ktorý môže zvýšiť efektívnosť výberu a riadenia projektov, auditu a ďalej posilniť predchádzanie podvodom, zisťovanie a odhaľovanie podvodov; systém ARACHNE vytvorila Európska komisia a členským štátom umožnila jeho využívanie;

**Bezodkladne** – najneskôr do siedmich Pracovných dní od vzniku skutočnosti rozhodnej pre počítanie lehoty; to neplatí, ak sa v konkrétnom ustanovení VP stanovuje odlišná lehota platná pre konkrétny prípad; pre počítanie lehôt platia pravidlá uvedené v definícii Lehoty;

**Celkové oprávnené výdavky** – výdavky, ktorých výška vyplýva z rozhodnutia a ktoré predstavujú vecný aj finančný rámec pre vznik Oprávnených výdavkov, ak budú vynaložené v súvislosti s Projektom na Realizáciu aktivít Projektu. Pre účely týchto VP je používaná terminológia „výdavky“, a to aj pre „náklady“ v zmysle zákona č. 431/2002 Z. z. o účtovníctve v znení neskorších predpisov (ďalej aj „zákon o účtovníctve“);

**Deň** – Pracovný deň, ak v rozhodnutí a/alebo v jeho prílohách nie je výslovne uvedené, že ide o kalendárny deň;

**Dodávateľ** – subjekt, ktorý zabezpečuje pre Prijímateľa dodávku tovarov, uskutočnenie prác alebo poskytnutie služieb ako súčasť Realizácie aktivít Projektu na základe výsledkov Verejného obstarávania, ktoré bolo v rámci Projektu vykonané podľa pravidiel uvedených v rozhodnutí a/alebo v Právnych dokumentoch;

**Dokumentácia –** akákoľvek informácia alebo súbor informácií, ktoré sú zachytené   
na hmotnom substráte, vrátane elektronických dokumentov vo formáte počítačového súboru, týkajúce sa a/alebo súvisiace s Projektom;

**EÚ -** Európska Únia, ktorá bola formálne konštituovaná na základe rozhodnutia o schválení žiadosti o Európskej Únii;

**Ex ante finančná oprava** - zníženie výšky nárokovaných finančných prostriedkov z dôvodu zistení porušenia právnych predpisov SR alebo Právnych aktov EÚ, najmä v oblasti Verejného obstarávania, pred schválením výdavkov Prijímateľovi Poskytovateľom. **Nepotvrdená ex ante finančná oprava** – Poskytovateľ identifikuje porušenie právnych predpisov SR alebo Právnych aktov EÚ, ale výška navrhovanej finančnej opravy môže byť upravená v nadväznosti na výsledok Prebiehajúceho skúmania iného orgánu. **Potvrdená ex ante finančná oprava** – Poskytovateľ identifikuje porušenie právnych predpisov SR alebo Právnych aktov EÚ, uplatní finančnú opravu a k tomuto momentu sa neviaže Prebiehajúce skúmanie iného orgánu, ktoré by mohlo mať vplyv na výšku uplatnenej finančnej opravy, resp. konanie bolo ukončené a finančná oprava bola uplatnená aj v nadväznosti na ukončené Prebiehajúce skúmanie iného orgánu;

**Ex post finančná oprava** – úprava výdavkov následkom porušenia právnych predpisov SR alebo Právnych aktov EÚ vo fáze po schválení a realizovanej úhrade nárokovaných výdavkov. Ex post finančnú opravu aplikuje Poskytovateľ v prípade, ak zistí v súvislosti s poskytovaním NFP porušenie právnych predpisov SR alebo Právnych aktov EÚ, pričom už došlo k úhrade súvisiacich výdavkov v rámci ŽoP.

**Finančné ukončenie Projektu –** kalendárny deň, kedy po zrealizovaní všetkých Aktivít v rámci Realizácie aktivít Projektu došlo k splneniu oboch nasledovných podmienok:

* 1. Prijímateľ uhradil všetky Oprávnené výdavky a tieto sú premietnuté do účtovníctva Prijímateľa podľa príslušných právnych predpisov SR a podmienok uvedených v rozhodnutí a
  2. Prijímateľovi bol uhradený/zúčtovaný zodpovedajúci NFP alebo jeho časť;

**Fondy EÚ –** fondy Európskej únie uvedené v § 2 ods. 1 zákona o príspevkoch z fondov EÚ;

**Iné údaje** - ďalšie monitorované údaje na úrovni Projektu (iné ako Merateľné ukazovatele Projektu), ktoré Prijímateľ každoročne poskytuje prostredníctvom Monitorovacích správ počas Realizácie aktivít Projektu, pričom z jeho strany nie je potrebné vopred stanovovať ich cieľovú hodnotu. Týkajú sa napr. monitorovania horizontálnych princípov. Prijímateľ v postavení žiadateľa neuvádza Iné údaje v rámci formuláru Žiadosti o poskytnutie NFP. Z obsahu Výzvy sa Iné údaje automaticky prenášajú do prílohy č. 2: Predmet podpory, rozhodnutia. V priebehu Realizácie Projektu môže byť rozsah požadovaných Iných údajov upravený (rozšírený alebo zúžený);

**Informačný monitorovací systém** alebo **ITMS** – informačný systém, ktorý zahŕňa štandardizované procesy programového a projektového riadenia. Obsahuje údaje, ktoré sú potrebné na transparentné a efektívne riadenie, finančné riadenie a kontrolu poskytovania príspevku. Prostredníctvom Informačného monitorovacieho systému sa elektronicky vymieňajú údaje s údajmi v informačných systémoch Európskej komisie určených pre správu Fondov EÚ a s inými vnútroštátnymi informačnými systémami vrátane informačného systému účtovníctva fondov (ISUF), pre ktorý je zdrojovým systémom v rámci integračného rozhrania;

**Lehota** – úprava lehôt vyplýva z § 27 Správneho poriadku;

**Merateľný ukazovateľ Projektu** alebo **Merateľný ukazovateľ –** ukazovateľ výkonnosti, prostredníctvom ktorého sa meria, do akej miery sa plní cieľ Projektu a na agregovanej úrovni prispieva k plneniu cieľov programu. Má stanovenú cieľovú hodnotu,ktorá má byť dosiahnutá Realizáciou hlavných aktivít Projektu (výstup) alebo prostredníctvom jej účinkov (výsledok). Za plnenie Merateľného ukazovateľa je zodpovedný Prijímateľ v rozsahu podľa Prílohy č. 2 rozhodnutia. Ak sa vo VP uvádza pojem Merateľný ukazovateľ Projektu vo všeobecnosti, bez rozlíšenia, či ide o ukazovateľ výsledku alebo výstupu, zahŕňa takýto pojem aj Merateľný ukazovateľ výsledku aj Merateľný ukazovateľ výstupu. V prípade, ak sa na Projekt nevzťahuje povinnosť udržateľnosti a zároveň bol v Prílohe č. 2: Predmet podpory, rozhodnutia, stanovený Merateľný ukazovateľ s časom plnenia „v rámci udržateľnosti projektu“ platí, že plnenie Merateľného ukazovateľa sa preukazuje najneskôr k dátumu Ukončenia realizácie hlavných aktivít Projektu;

**Merateľný ukazovateľ výsledku –** Merateľný ukazovateľ Projektu na meranie účinkov Realizácie aktivít Projektu s osobitným dôrazom na priamych adresátov, cieľovú skupinu alebo používateľov realizovanej infraštruktúry; v určených prípadoch je potrebné zaevidovať jeho východiskovú hodnotu; dosiahnutie cieľovej hodnoty Merateľného ukazovateľa výsledku je objektívne ovplyvniteľné externými faktormi, ktorých ovplyvnenie nie je plne v kompetencii Prijímateľa. Nedosiahnutie cieľovej hodnoty Merateľného ukazovateľa výsledku v rámci akceptovateľnej miery odchýlky pri preukázaní externého vplyvu mimo vplyv Prijímateľa nemusí byť spojené s vrátením alikvotnej časti NFP vo vzťahu k Prijímateľovi pri splnení podmienok podľa čl. 15 ods. 7 písm. f) bod i) VP;

**Merateľný ukazovateľ výstupu –** Merateľný ukazovateľ Projektu, ktorý odzrkadľuje skutočné dosahovanie pokroku na úrovni Projektu a dosiahnutie jeho cieľovej hodnoty je pre Prijímateľa záväzné. Pri nedosiahnutí cieľovej hodnoty Merateľného ukazovateľa výstupu sa uplatní tzv. mechanizmus vrátenia alikvotnej časti NFP podľa článku 18 ods. 1 písm. h) VP;

**Minimalizačné kritérium** – podmienka alebo pravidlo, ktorého cieľom a účelom je dosiahnutie čo najnižšej cieľovej hodnoty Merateľného ukazovateľa Projektu;

**Monitorovacia správa** – súhrn údajov, prostredníctvom ktorých Prijímateľ deklaruje dosiahnuté hodnoty Merateľných ukazovateľov Projektu, aktuálny stav Iných údajov, uvádza popis pokroku v Realizácii hlavných aktivít Projektu a osobitné skutočnosti, ktoré vyplývajú z inštrukcie obsiahnutej v Právnom dokumente, napríklad v Príručke pre prijímateľa;

**Nariadenie 2021/1060** alebo **nariadenie** **o spoločných ustanoveniach** - nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku;

**Nariadenia k jednotlivým fondom** – zahŕňajú pre účely tohto rozhodnutia o schválení žiadosti o poskytnutí NFP nariadenie Európskeho parlamentu (ďalej aj ako „EP“) a Rady (EÚ) 2021/1058 o Európskom fonde regionálneho rozvoja a Kohéznom fonde, nariadenie EP a Rady (EÚ) 2021/1057, ktorým sa zriaďuje Európsky sociálny fond plus (ESF+) a zrušuje nariadenie (EÚ) č. 1296/2013, nariadenie EP a Rady (EÚ) 2021/1139, ktorým sa zriaďuje Európsky námorný, rybolovný a akvakultúrny fond a ktorým sa mení nariadenie (EÚ) 2017/1004, nariadenie EP a Rady (EÚ) 2021/1056, ktorým sa zriaďuje Fond na spravodlivú transformáciu (ďalej ako „Nariadenie FST“), nariadenie EP a Rady (EÚ) 2021/1059 o osobitných ustanoveniach týkajúcich sa cieľa Európska územná spolupráca (Interreg) podporovaného z  Európskeho fondu regionálneho rozvoja a vonkajších finančných nástrojov;

**Nariadenie 2021/1058** – nariadenie EP a Rady (EÚ) 2021/1058 o Európskom fonde regionálneho rozvoja a Kohéznom fonde;

**Nariadenie 2024/2509** – Nariadenie Európskeho parlamentu a Rady (EÚ, Euratom) 2024/2509 z  23. septembra 2024, o rozpočtových pravidlách, ktoré sa vzťahujú na všeobecný rozpočet Únie (prepracované znenie);

**Nenávratný finančný príspevok** alebo **NFP** - suma finančných prostriedkov poskytnutá Prijímateľovi na Realizáciu aktivít Projektu podľa podmienok stanovených týmito VP z verejných prostriedkov podľa právnych predpisov SR (najmä podľa zákona o príspevkoch z fondov EÚ, zákona o finančnej kontrole a audite, zákona o rozpočtových pravidlách), vychádzajúca z rozhodnutia o schválení žiadosti o NFP;

**Neoprávnené výdavky** – výdavky Projektu, ktoré nie sú Oprávnenými výdavkami; ide najmä o výdavky, ktoré nespĺňajú pravidlá oprávnenosti podľa rozhodnutia (vrátane jeho príloh) a/alebo Výzvy a/alebo podľa Právnych dokumentov, ktoré Poskytovateľ vydal pre určenie oprávnenosti výdavkov podľa čl. 63 ods. 1 nariadenia o spoločných ustanoveniach;

**Nezrovnalosť** – akékoľvek porušenie uplatniteľného práva vyplývajúce z konania alebo opomenutia hospodárskeho subjektu, ktorý sa zúčastňuje na implementácii Fondov EÚ, dôsledkom čoho je alebo by bolo poškodenie rozpočtu EÚ tým, že by bol zaťažený Neoprávneným výdavkom. Na účely správnej aplikácie podmienok definície Nezrovnalosti stanovenej nariadením o spoločných ustanoveniach sa pri posudzovaní skutočností a zistených nedostatkov pod pojmom Nezrovnalosť rozumie aj podozrenie z Nezrovnalosti;

**Občiansky zákonník** – zákon č. 40/1964 Zb. Občiansky zákonník, v znení neskorších predpisov;

1. **Opakovaný** – výskyt určitej identickej skutočnosti najmenej dvakrát;

**Oprávnené výdavky -** výdavky, ktoré skutočne vznikli a boli uhradené Prijímateľom v súvislosti s Realizáciou aktivít Projektu, ak spĺňajú pravidlá oprávnenosti výdavkov uvedené v čl. 11 VP; za Oprávnené výdavky sa považujú aj odpisy a Vecný príspevok, ak nie je v riadiacej dokumentácii programu stanovené inak, ako aj Výdavky vykazované zjednodušeným spôsobom vykazovania a Výdavky vykazované formou FNLC, pri ktorých sa ich skutočný vznik nepreukazuje;

**Orgán zapojený do riadenia, auditu a kontroly fondov EÚ vrátane finančného riadenia** – jeden alebo viacero z nasledovných orgánov, pričom ich pôsobnosť a právomoc vyplýva z právnych predpisov SR a/alebo Právnych aktov EÚ:

1. Európska komisia,
2. vláda Slovenskej republiky,
3. centrálny koordinačný orgán (ďalej ako „CKO“),
4. platobný orgán,
5. monitorovací výbor,
6. orgán auditu a orgánom auditupoverené osoby
7. orgán zabezpečujúci ochranu finančných záujmov EÚ,
8. Ministerstvo práce, sociálnych vecí a rodiny SR ako gestor horizontálnych princípov,
9. Poskytovateľ,
10. Sprostredkovateľský orgán pre kontrolu verejného obstarávania,
11. Európsky dvor audítorov;

**Platba** – finančný prevod NFP alebo jeho časti;

1. **Podstatná zmena Projektu -** má význam uvedený v článku 65 nariadenia o spoločných ustanoveniach, ktorý je ďalej precizovaný týmito VP a ktorý môže byť predmetom výkladu alebo usmernení uvedených v Právnych dokumentoch;
2. **Pomoc *de minimis*** - pomoc, ktorá nespĺňa všetky kritériá stanovené v článku 107 ods. 1 Zmluvy o fungovaní EÚ, a preto je oslobodená od notifikačnej povinnosti stanovenej v článku 108 ods. 3 Zmluvy o fungovaní EÚ, ak spĺňa podmienky príslušného nariadenia týkajúceho sa pomoci *de minimis*;
3. **Pracovný deň** - deň, ktorým nie je sobota, nedeľa alebo deň pracovného pokoja podľa zákona č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov;
4. **Pravidlá štátnej pomoci** - Právne akty EÚ pre oblasť štátnej pomoci a pomoci *de minimis*, zákon o štátnej pomoci a ostatné dokumenty, ktoré upravujú oblasť štátnej pomoci a pomoci *de minimis*;
5. **Právny dokument, z ktorého pre Prijímateľa vyplývajú práva a povinnosti alebo ich zmena** (často sa používa v množnom čísle ako **Právne dokumenty**) - predpis, opatrenie, usmernenie, metodický postup, príručka, rozhodnutie alebo akýkoľvek iný právny dokument bez ohľadu na jeho názov, právnu formu a procedúru (postup) jeho vydania alebo schválenia, ktorý bol vydaný akýmkoľvek Orgánom zapojeným do riadenia, auditu a kontroly fondov EÚ vrátane finančného riadenia a/alebo ktorý bol vydaný na základe a v súvislosti s nariadením o spoločných ustanoveniach alebo Nariadeniami k jednotlivým fondom, to všetko vždy za podmienky, že bol Zverejnený;
6. **Právne akty EÚ** - primárne pramene práva EÚ (najmä zakladajúce zmluvy; doplnky, protokoly a deklarácie, pripojené k zmluvám; dohody o pristúpení k EÚ; ale aj akty, ktoré prijíma Európska rada s cieľom zabezpečiť hladké fungovanie EÚ), sekundárne pramene práva EÚ (nariadenia, smernice, rozhodnutia, odporúčania a stanoviská) a ostatné dokumenty, z ktorých vyplývajú práva a povinnosti, ak boli Zverejnené;
7. **Prebiehajúce skúmanie –** prebiehajúce posudzovanie súladu poskytovania príspevku s Právnymi aktami EÚ, právnymi predpismi SR a inými príslušnými podzákonnými predpismi, resp. zmluvami vykonávané riadiacim/sprostredkovateľským orgánom, orgánom auditu alebo Európskou komisiou z dôvodu vzniku pochybností o správnosti, oprávnenosti a zákonnosti výdavkov. Samotný výkon finančnej kontroly, vládneho auditu a auditu EK bez vzniku pochybnosti sa nepovažuje za Prebiehajúce skúmanie. Riadiaci orgán a orgán auditu vykonávajú svoje skúmania (finančná kontrola, vládne audity) a v rámci svojej zodpovednosti sú oprávnené podať podnet orgánom vecne príslušným konať v danej veci (napr. Generálna prokuratúra SR, Európska prokuratúra, Protimonopolný úrad SR, Úrad pre verejné obstarávanie a pod.). Prebiehajúce skúmanie môže začať na základe konania akéhokoľvek subjektu (napr. Európska komisia, Európsky úrad pre boj proti podvodom, Európsky dvor audítorov, Európska prokuratúra, Najvyšší kontrolný úrad SR a pod.) v prípade vzniku pochybností o správnosti, oprávnenosti a zákonnosti výdavkov. V prípade riadiaceho orgánu/sprostredkovateľského orgánu je vznik pochybností o správnosti, oprávnenosti a zákonnosti výdavkov (Prebiehajúce skúmanie, nie samotný výkon finančnej kontroly), preukázaný najmä vypracovaním návrhu správy/návrhu čiastkovej správy. V prípade orgánu auditu vypracovaním návrhu správy/čiastkovej správy, resp. námietkovým konaním, t. j. v čase predkladania účtov Európskej komisii preukázateľne prebieha námietkové konanie. Vo všeobecnosti za Prebiehajúce skúmanie nie je možné považovať finančnú kontrolu vykonávanú riadiacim orgánom/sprostredkovateľským orgánom na základe záverov vládneho auditu vykonaného orgánom auditu vo vzťahu k tým nedostatkom, ktoré orgán auditu identifikoval a ich finančnému vyčísleniu. V prípade Prebiehajúceho skúmania vzniknutého na základe auditu Európskej komisie/Európskeho dvora audítorov sa zohľadňujú už nedostatky z návrhu správy z auditu Európskej komisie/Európskeho dvora audítorov;
8. **Preddavková platba** - úhrada finančných prostriedkov zo strany Prijímateľa v prospech Dodávateľa vopred, t. j. pred dodaním dohodnutých tovarov, poskytnutím služieb alebo vykonaním stavebných prác;  v bežnej obchodnej praxi sa používa aj pojem ,,záloha“ alebo „preddavok“ a pre doklad, na základe ktorého sa úhrada realizuje, sa používa aj pojem „zálohová faktúra“ alebo „preddavková faktúra“;

**Predmet Projektu** – hmotne zachytiteľná (zaznamenateľná) podstata Projektu (po Ukončení realizácie hlavných aktivít Projektu sa označuje aj ako hmotný výstup realizácie Projektu), ktorej nadobudnutie, realizácia, rekonštrukcia, poskytnutie alebo iné aktivity opísané v Projekte boli spolufinancované z NFP; môže ísť napríklad o stavbu, zariadenie, dokumentáciu, inú vec, majetkovú hodnotu alebo právo, pričom jeden Projekt môže zahŕňať aj viacero Predmetov Projektu;

1. **Realizácia aktivít Projektu –**  realizácia všetkých hlavných ako aj podporných Aktivít projektu v súlade s VP; uvedená definícia sa používa vtedy, ak je potrebné vyjadriť vecnú stránku Realizácie aktivít Projektu bez ohľadu na časový faktor;

**Realizácia hlavných aktivít Projektu** – obdobie tzv. fyzickej realizácie Projektu, t. j. obdobie, v rámci ktorého Prijímateľ realizuje jednotlivé hlavné Aktivity Projektu od Začatia realizácie hlavných aktivít Projektu do Ukončenia realizácie hlavných aktivít Projektu. Maximálna doba Realizácie hlavných aktivít Projektu zodpovedá oprávnenému obdobiu stanovenému vo Výzve na predkladanie žiadostí o NFP, pričom za žiadnych okolností nesmie prekročiť termín stanovený v čl. 63 ods. 2 nariadenia o spoločných ustanoveniach, t. j. 31.12.2029;

1. **Realizácia Projektu -** obdobie od Začatia realizácie hlavných aktivít Projektu až po Finančné ukončenie Projektu;

**Riadne –** uskutočnenie (právneho) úkonu v súlade s VP, právnymi predpismi SR a Právnymi aktmi EÚ, príslušnou schémou pomoci/schémou pomoci de minimis, ak je súčasťou Projektu poskytnutie pomoci a Právnymi dokumentmi;

1. **Schválená žiadosť o poskytnutie NFP** – žiadosť o poskytnutie NFP, v rozsahu a obsahu ako bola schválená podľa zákona o príspevkoch z fondov EÚ a ktorá je uložená v Informačnom monitorovacom systéme alebo u Poskytovateľa;
2. **Schválené oprávnené výdavky** – skutočne vynaložené, odôvodnené a riadne preukázané Oprávnené výdavky Prijímateľa schválené Poskytovateľom v rámci predloženej Žiadosti o platbu; za Schválené oprávnené výdavky sa považujú aj schválené Výdavky vykazované zjednodušeným spôsobom vykazovania a schválené Výdavky vykazované formou FNLC, ktorých vynaloženie sa nepreukazuje;
3. **Skupina výdavkov** – výdavky rovnakého charakteru zoskupené v rámcoch vychádzajúcich z opatrení Ministerstva financií SR, ktorými sa ustanovujú podrobnosti o postupoch účtovania. Skupiny oprávnených výdavkov sú definované prostredníctvom Prílohy č. 2 rozhodnutia alebo Právneho dokumentu (napr. Číselníka skupín výdavkov, ktorý tvorí prílohu č. 2 Príručky k oprávnenosti výdavkov);
4. **Správa o zistenej nezrovnalosti** – dokument, na základe ktorého je zdokumentované podozrenie z Nezrovnalosti alebo zistenie Nezrovnalosti v jednotlivých štádiách vývoja nezrovnalosti v ITMS; náležitosti Správy o zistenej nezrovnalosti upravuje § 39 zákona o príspevkoch z fondov EÚ;
5. **Štátna pomoc -** pomoc poskytovaná v akejkoľvek forme zo štátnych prostriedkov (verejných zdrojov) podniku podľa čl. 107 ods. 1 Zmluvy o fungovaní EÚ, ktorá narúša hospodársku súťaž, alebo hrozí narušením hospodárskej súťaže tým, že zvýhodňuje určité podniky alebo výrobu určitých druhov tovaru a môže nepriaznivo ovplyvniť obchod medzi členskými štátmi EÚ. Povinnosti Zmluvných strán, ktoré pre ne vyplývajú z Pravidiel štátnej pomoci, zostávajú plnohodnotne aplikovateľné bez ohľadu na to, či ich Zmluva o poskytnutí NFP priamo alebo nepriamo uvádza vo vzťahu ku konkrétnemu Projektu Prijímateľa;
6. **Účastníci projektu** – osoby priamo zúčastňujúce sa Aktivít Projektu spolufinancovaného z ESF+ (napr. frekventanti vzdelávacích programov, účastníci sociálnych programov) alebo z FST podľa článku 8 ods. 2 písm. k) až m) Nariadenia FST, pričom platí, že na každého účastníka Projektu sa viažu výdavky Projektu. Účastníkmi projektu nie sú členovia projektového tímu (riadiaci a administratívni pracovníci, lektori, sociálni pracovníci a pod.) ani osoby cieľovej skupiny, ktoré využívajú výsledky projektu, ale nezúčastňujú sa priamo Aktivít Projektu (napr. pri projektoch zameraných na vydanie publikácií používatelia týchto publikácií);
7. **Účtovný doklad** - doklad definovaný v § 10 ods. 1 zákona o účtovníctve. Na účely predkladania Žiadosti o platbu sa vyžaduje splnenie náležitostí definovaných v § 10 ods. 1 zákona o účtovníctve, pričom za dostatočné splnenie náležitosti podľa písm. f) sa považuje vyhlásenie Prijímateľa v ŽoP v časti Čestné vyhlásenie Žiadosti o platbu. V súvislosti s postúpením pohľadávky sa z pohľadu splnenia požiadaviek nariadenia o spoločných ustanoveniach za Účtovný doklad, ktorého dôkazná hodnota je rovnocenná faktúram, považuje aj doklad preukazujúci vykonanie započítania pohľadávky a záväzku; rozdielne od prvej vety tejto definície sa na účely predkladania ŽoP v prípade využívania Preddavkových platieb za Účtovný doklad považuje doklad (tzv. zálohová alebo preddavková faktúra), na základe ktorého je uhrádzaná Preddavková platba zo strany Prijímateľa Dodávateľovi;
8. **Udržateľnosť Projektu** (alebo **Obdobie Udržateľnosti Projektu** alebo len **Udržateľnosť**) **-** udržanie (zachovanie) cieľov realizovaného Projektu definovaných prostredníctvom Merateľných ukazovateľov Projektu počas stanoveného obdobia (Obdobia Udržateľnosti Projektu) ako aj dodržanie ostatných podmienok vyplývajúcich z čl. 65 nariadenia o spoločných ustanoveniach. Obdobie Udržateľnosti Projektu sa začína v kalendárny deň, ktorý bezprostredne nasleduje po kalendárnom dni, v ktorom došlo k Finančnému ukončeniu Projektu; Dĺžka Obdobia Udržateľnosti Projektu je upravená v čl. 5 ods. 3 VP;

**Ukončenie realizácie hlavných aktivít Projektu** – kalendárny deň, kedy Prijímateľ kumulatívne splní nižšie uvedené podmienky:

1. fyzicky sa zrealizovali všetky hlavné Aktivity Projektu,
2. Predmet Projektu bol riadne ukončený/dodaný Prijímateľovi, Prijímateľ ho prevzal a ak to vyplýva z charakteru plnenia, aj ho uviedol do užívania. Pri predmete Projektu, ktorý je hmotne zachytiteľný sa splnenie tejto podmienky preukazuje najmä:
   * + 1. neuplatňuje sa
       2. preberacím/odovzdávacím protokolom/dodacím listom/iným vhodným dokumentom, ktoré sú podpísané, ak je Predmetom Projektu zariadenie, dokumentácia, iná hnuteľná vec, právo alebo iná majetková hodnota, pričom z dokumentu alebo doložky k nemu (ak je vydaný treťou osobou) musí vyplývať prijatie Predmetu Projektu Prijímateľom a uvedenie Predmetu projektu do užívania (ak je to s ohľadom na Predmet Projektu relevantné), alebo
       3. predložením rozhodnutia o predčasnom užívaní stavby alebo rozhodnutia do dočasného užívania stavby, pričom vady a nedorobky v nich uvedené nemajú alebo nemôžu mať vplyv na funkčnosť stavby, ktorá je Predmetom projektu; Prijímateľ je povinný do skončenia doby Udržateľnosti uviesť stavbu do riadneho užívania, čo preukáže príslušným právoplatným rozhodnutím, alebo
       4. iným obdobným dokumentom, z ktorého nepochybným, určitým a zrozumiteľným spôsobom vyplýva, že Predmet Projektu bol odovzdaný Prijímateľovi, alebo bol so súhlasom Prijímateľa sfunkčnený, alebo aplikovaný tak, ako sa to predpokladalo v schválenej Žiadosti o NFP.

Ak Predmet Projektu nie je hmotne zachytiteľný (zaznamenateľný), splnenie podmienky Prijímateľ preukazuje podľa článku 8 odsek 6 VP alebo iným vhodným spôsobom, ktorý nie je osobitne formalizovaný, s uvedením dňa, ku ktorému došlo k ukončeniu poslednej hlavnej Aktivity Projektu, pričom súčasťou uvedeného úkonu Prijímateľa je dokument odôvodňujúci ukončenie poslednej hlavnej Aktivity Projektu v deň, ktorý je v ňom uvedený.

Ak má Projekt viacero Predmetov Projektu, podmienka sa pre účely Ukončenia realizácie hlavných aktivít Projektu považuje za splnenú jej splnením pre najneskôr ukončovaný čiastkový Predmet Projektu, pričom musí byť súčasne splnená aj pre skôr ukončené Predmety Projektu. Tým nie je dotknutá možnosť skoršieho ukončenia jednotlivých Aktivít Projektu.

Ukončenie realizácie hlavných aktivít Projektu predstavuje ukončenie tzv. fyzickej realizácie Projektu;

**Včas –** konanie v súlade s časom plnenia stanovenom v rozhodnutí, v právnych predpisoch SR, v Právnych aktoch EÚ, vo Výzve, v príslušnej schéme pomoci, ak Projekt zahŕňa poskytnutie pomoci, alebo v Právnom dokumente;

1. **Vecný príspevok** – vecné plnenie zrealizované Prijímateľom vo forme poskytnutia prác, tovarov, služieb, pozemkov a nehnuteľností, ktoré je oprávnené bez vykonania finančnej úhrady, a to za splnenia podmienok uvedených v čl. 67 nariadenia o spoločných ustanoveniach; bližšie pravidlá pre oprávnenosť Vecného príspevku vyplývajú z Právnych dokumentov vydaných Poskytovateľom pre účel stanovenia metodiky využitia vecných príspevkov; hodnota Vecného príspevku sa stanovuje podľa metodiky Poskytovateľa pri dodržaní pravidiel vyplývajúcich z čl. 67 nariadenia o spoločných ustanoveniach a z ostatných Právnych dokumentov;
2. **Verejné obstarávanie** alebo **VO** – postupy obstarávania služieb, tovarov a stavebných prác podľa zákona o VO v súvislosti s výberom Dodávateľa; ak sa v rozhodnutí uvádza pojem Verejné obstarávanie vo všeobecnom význame obstarávania služieb, tovarov a stavebných prác, t. j. bez ohľadu na konkrétne postupy obstarávania podľa zákona o VO, zahŕňa aj iné druhy obstarávania (výberu Dodávateľa) nespadajúce pod zákon o VO, ak ich právny poriadok SR pre konkrétny prípad pripúšťa (napr. zákazky podľa § 1 zákona o VO);
3. **Výdavky vykazované formou FNLC (Financing Not Linked to Costs)** – financovanie, ktoré nie je spojené s nákladmi podľa čl. 95 nariadenia o spoločných ustanoveniach;
4. **Výdavky vykazované zjednodušeným spôsobom vykazovania** – výdavky, ktoré podliehajú špecifickej forme vykazovania, v rámci ktorej sa nepreukazujú skutočne vynaložené výdavky Projektu, ale náklady na Projekt sa vypočítajú podľa vopred vymedzenej metódy na základe výstupov, výsledkov alebo niektorých iných nákladov jasne určených vopred buď s odkazom na sumu za jednotku alebo uplatnením percentuálneho podielu; osobitná úprava použitia Výdavkov vykazovaných zjednodušeným spôsobom vykazovania je vo svojom základe obsiahnutá v Právnom dokumente, ktorým je Príručka k oprávnenosti výdavkov;
5. **Výzva na predkladanie žiadostí o poskytnutie nenávratného finančného príspevku** alebo **Výzva** – dokument podľa § 14 zákona o príspevkoch z fondov EÚ spolu so všetkými prílohami, na základe ktorého Prijímateľ v postavení žiadateľa vypracoval a predložil žiadosť o NFP Poskytovateľovi; určujúcou Výzvou pre Zmluvné strany je Výzva, ktorej kód je uvedený v čl. 2 ods. 2 VP; Výzvou sa rozumie aj výzva na predloženie národného projektu alebo národných projektov podľa § 23 ods. 4 zákona o príspevkoch z fondov EÚ a v prípade projektov technickej pomoci podľa § 25 ods. 1 zákona o príspevkoch z fondov EÚ;
   1. **Vyššia moc -** prekážka, ktorá nastala nezávisle od vôle, konania alebo opomenutia Strany a bráni jej v splnení jej povinnosti, ak nemožno rozumne predpokladať, že by Strana túto prekážku alebo jej následky odvrátila alebo prekonala a ďalej, že by v čase vzniku povinnosti túto prekážku predvídala. Účinky Vyššej moci sú obmedzené iba na dobu, pokiaľ trvá prekážka, s ktorou sú tieto účinky spojené. Za Vyššiu moc sa nepovažuje, ak prekážka, ktorá bráni Strane plniť jej povinnosť, vznikla z jej hospodárskych pomerov;
   2. **Začatie realizácie hlavných aktivít Projektu** - nastane v kalendárny deň, kedy došlo k začatiu realizácie prvej hlavnej Aktivity Projektu uvedenej v Prílohe č. 2 rozhodnutia.

Začatie realizácie hlavných aktivít Projektu je rozhodujúce pre určenie obdobia pre vznik Oprávnených výdavkov, s výnimkou podporných Aktivít, ktoré sa vecne viažu k hlavným Aktivitám a ktoré boli vykonávané pred, resp. po realizácii hlavných Aktivít Projektu podľa definície Oprávnených výdavkov a časových podmienok oprávnenosti výdavkov na podporné Aktivity Projektu uvedených v článku 11 ods. 1 písm. b) VP.

Vykonanie akéhokoľvek úkonu vzťahujúceho sa k realizácii VO nie je Realizáciou hlavných aktivít Projektu, a preto vo vzťahu k Začatiu realizácie hlavných aktivít Projektu nevyvoláva právne dôsledky;

* 1. **Začatie Verejného obstarávania/obstarávania** alebo **začatie VO –** nastane vo vzťahu ku konkrétnemu Verejnému obstarávaniu uskutočnením prvého z nasledovných úkonov:

1. predloženie dokumentácie k VO na výkon predbežnej kontroly, alebo
2. pri Verejných obstarávaniach, kde nebola vykonaná predbežná kontrola, sa za začatie Verejného obstarávania považuje:

odoslanie oznámenia o vyhlásení Verejného obstarávania, alebo

odoslanie oznámenia použitého ako výzva na súťaž alebo výzvy na predkladanie ponúk na zverejnenie, alebo

spustenie procesu zadávania zákazky v rámci elektronickej platformy alebo

odoslanie výzvy na predkladanie ponúk vybraným záujemcom;

**zákon o finančnej kontrole a  audite** - zákon č. 357/2015 Z. z. o finančnej kontrole a  audite a o zmene a doplnení niektorých zákonov v znení neskorších predpisov;

**zákon o rozpočtových pravidlách** – zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov;

**zákon o verejnom obstarávaní** alebo **zákon o VO** alebo **ZVO** – zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;

**Zverejnenie** – je vykonané vo vzťahu k akémukoľvek Právnemu dokumentu, ktorým je Prijímateľ viazaný podľa rozhodnutia, ak je uskutočnené v Informačnom monitorovacom systéme a/alebo na webovom sídle Orgánu zapojeného do riadenia, auditu a kontroly fondov EÚ vrátane finančného riadenia alebo v úradnom vestníku (napr. Obchodný vestník, Úradný vestník EÚ). Takto Zverejnený Právny dokument sa považuje za taký, s ktorým sa mal Prijímateľ možnosť oboznámiť a zosúladiť s jeho obsahom svoje činnosti a postavenie od jeho Zverejnenia alebo od neskoršieho momentu, od ktorého Zverejnený Právny dokument nadobúda účinnosť. Poskytovateľ nie je v žiadnom prípade povinný Prijímateľa na takéto Právne dokumenty osobitne a jednotlivo upozorňovať. Povinnosti Poskytovateľa vyplývajúce pre neho z nariadenia o spoločných ustanoveniach a z nariadení k jednotlivým fondom EÚ, osobitne sa týkajúce informovania a publicity týmto zostávajú nedotknuté. Pojem Zverejnenie sa vzhľadom na kontext môže v týchto VP alebo v ostatných prílohách rozhodnutia používať vo forme podstatného mena, prídavného mena, slovesa alebo príčastia v príslušnom gramatickom tvare, pričom má vždy vyššie uvedený význam;

**Žiadosť o platbu** alebo **ŽoP -** doklad, na základe ktorého je Prijímateľovi poskytovaný NFP, v príslušnom pomere. Žiadosť o platbu vypracováva a elektronicky odosiela prostredníctvom elektronického formulára v ITMS vždy Prijímateľ. Ak predloženie ŽoP elektronicky nie je možné z dôvodov nedostupnosti niektorej relevantnej funkcionality ITMS, Prijímateľ po dohode s Poskytovateľom môže predložiť ŽoP alternatívnym spôsobom;

**Žiadosť o vrátenie finančných prostriedkov** alebo **ŽoV** –doklad, ktorý pozostáva z formuláru žiadosti o vrátenie finančných prostriedkov a príloh, na ktorého základe si Poskytovateľ uplatňuje pohľadávku z príspevku alebo pohľadávku z rozhodnutia voči Prijímateľovi, ktorý má povinnosť vysporiadať finančné vzťahy podľa čl. 18 VP.

5. Ak sa akékoľvek ustanovenie VP alebo ostatných príloh rozhodnutia stane neplatným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť celých VP alebo iných príloh rozhodnutia, ale iba dotknutého ustanovenia. Poskytovateľ Bezodkladne nahradí neplatné ustanovenie novým platným ustanovením, prípadne vypustí takéto ustanovenie tak, aby zostal zachovaný účel a obsah VP alebo inej dotknutej prílohy rozhodnutia postupom podľa čl. 15 ods. 9 VP a o tejto zmene informuje Prijímateľa.

Článok 2 PREDMET VP

* 1. Predmetom VP je úprava práv a povinností Poskytovateľa a Prijímateľa týkajúcich sa Realizácie aktivít Projektu a Udržateľnosti Projektu (ak sa na Projekt vzťahuje), ako aj poskytnutia NFP na Realizáciu aktivít Projektu, ktorý je predmetom Schválenej žiadosti o poskytnutie NFP:

Názov projektu : ...............................................

Kód projektu : ...............................................

Miesto realizácie projektu : ...............................................

Organizačná zložka zodpovedná za realizáciu projektu (ak je táto informácia relevantná)[[1]](#footnote-2)

: ..............................................

Užívateľ (ak je táto informácia relevantná)[[2]](#footnote-3)

: ..............................................

Výzva – kód Výzvy : ..............................................

Použitý systém financovania : .................................................

na dosiahnutie cieľa Projektu : cieľom projektu je naplnenie Merateľných ukazovateľov Projektu definovaných v Prílohe č. 2 rozhodnutia, a to podľa času plnenia Merateľného ukazovateľa buď k dátumu Ukončenia realizácie hlavných aktivít Projektu alebo po Ukončení realizácie hlavných aktivít Projektu. a ich následné udržanie počas doby Udržateľnosti Projektu v súlade s podmienkami uvedenými v článku 65 nariadenia o všeobecných ustanoveniach a stanovených v rozhodnutí.

Identifikácia Projektu tak, ako vyplýva z tohto odseku 1, zodpovedá označeniu „Projekt“, ako je toto označenie zavedené v identifikačnej tabuľke v záhlaví rozhodnutia.

* 1. Poskytovateľ na základe rozhodnutia poskytne NFP Prijímateľovi na Realizáciu aktivít Projektu, na dosiahnutie cieľa Projektu a na jeho udržanie, ak sa na Projekt vzťahuje Udržateľnosť, a to spôsobom a v súlade s rozhodnutím, v súlade so Schválenou žiadosťou o poskytnutie NFP, v súlade s Výzvou v tých jej častiach, ktoré sa podľa jej obsahu uplatnia aj pre etapu Realizácie Projektu a/alebo Udržateľnosti Projektu (ak sa Udržateľnosť vzťahuje na Projekt), v súlade s Právnymi dokumentami a podľa právnych predpisov SR a Právnych aktov EÚ.
  2. Prijímateľ je povinný zrealizovať všetky Aktivity Projektu Riadne a Včas, najneskôr do uplynutia doby Realizácie hlavných aktivít Projektu, a to tak, aby Prijímateľ dosiahol cieľ Projektu a tento cieľ udržal počas Udržateľnosti Projektu, ak sa na neho vzťahuje povinnosť Udržateľnosti. Prijímateľ je povinný prijať poskytnutý NFP a použiť ho podľa podmienok stanovených v rozhodnutí, podľa podmienok vyplývajúcich z príslušnej Výzvy, v tých jej častiach, ktoré sa podľa obsahu Výzvy uplatnia aj pre etapu Realizácie Projektu a/alebo Udržateľnosti Projektu, v súlade so Schválenou žiadosťou o poskytnutie NFP (v kontexte dovolených zmien Projektu), v súlade s Právnymi dokumentami a podľa Právnych aktov EÚ a právnych predpisov SR. Prijímateľ je ďalej povinný splniť ďalšie skutočnosti uvedené vo Výzve, a to spôsobom, v čase a v rozsahu vyplývajúcom z Výzvy, z Právneho dokumentu alebo z jeho vlastného návrhu plnenia týchto ďalších skutočností, ktorý Poskytovateľ akceptoval. Na preukázanie plnenia cieľa Projektu podľa od. 1 tohto článku VP je Prijímateľ povinný udeliť alebo zabezpečiť udelenie všetkých potrebných súhlasov, ak plnenie jedného alebo viacerých Merateľných ukazovateľov Projektu sa preukazuje spôsobom, ktorý udelenie súhlasu vyžaduje. Súhlasom podľa tohto odseku sa rozumie napríklad súhlas s poskytovaním údajov z informačného systému tretej osoby. Ak je NFP súčasne aj pomocou, Prijímateľ je povinný splniť aj všetky podmienky vyplývajúce z príslušnej schémy pomoci, a to aj vtedy, ak neboli obsiahnuté vo Výzve alebo v tomto rozhodnutí.
  3. Poskytovaný NFP je tvorený prostriedkami EÚ a štátneho rozpočtu SR, v dôsledku čoho musia byť finančné prostriedky tvoriace NFP vynaložené:
  4. v súlade so zásadou správneho finančného riadenia v zmysle čl. 33 Nariadenia 2024/2509 a pri splnení povinností a pravidiel vyplývajúcich z Právnych aktov EÚ týkajúcich sa nakladania s finančnými prostriedkami EÚ v rámci zdieľaného typu hospodárenia, a
  5. v súlade s ostatnými pravidlami rozpočtového hospodárenia s verejnými prostriedkami vyplývajúcimi z § 19 zákona o rozpočtových pravidlách.

Poskytovateľ je oprávnený prijať osobitné pravidlá a postupy na preverovanie splnenia podmienok podľa písm. a) a b) tohto odseku vo vzťahu k výdavkom v rámci Projektu a včleniť ich do jednotlivých úkonov, ktoré Poskytovateľ vykonáva v súvislosti s Projektom od vydania rozhodnutia (napríklad v súvislosti s kontrolou Verejného obstarávania, s kontrolou Žiadosti o platbu vykonávanou formou administratívnej kontroly), ako aj v rámci výkonu inej kontroly, až do skončenia Udržateľnosti Projektu alebo do skončenia Projektu iným spôsobom, ak sa na Projekt nevzťahuje povinnosť Udržateľnosti. Ak Prijímateľ poruší zásadu alebo pravidlá podľa písm. a) alebo b) tohto odseku, je povinný vrátiť NFP alebo jeho časť podľa čl. 18 VP.

* 1. Podmienky poskytnutia príspevku uvedené vo Výzve, ktoré podľa obsahu Výzvy alebo Právneho dokumentu musia byť splnené aj počas Realizácie Projektu a Obdobia Udržateľnosti Projektu, ak sa na Projekt vzťahuje povinnosť Udržateľnosti, je Prijímateľ povinný spĺňať počas celej takto stanovenej doby, a to v rozsahu a spôsobom uvedeným vo Výzve, v tomto rozhodnutí alebo v Právnom dokumente. Porušenie podmienok poskytnutia príspevku podľa predchádzajúcej vety je dôvodom na uplatnenie práva Poskytovateľa mimoriadne ukončiť Projekt podľa čl. 17 ods. 3 písm. b) a ods. 4 písm. b) VP, v dôsledku čoho je Prijímateľ povinný vrátiť NFP alebo jeho časť podľa čl. 18 VP.
  2. Prijímateľ je povinný zdržať sa vykonania akéhokoľvek úkonu, vrátane vstupu do záväzkovo-právneho vzťahu s treťou osobou, ktorým by došlo k porušeniu článku 107 rozhodnutia o schválení Zmluvy o fungovaní EÚ v súvislosti s Projektom s ohľadom na skutočnosť, že poskytnuté NFP je príspevkom z verejných zdrojov.
  3. Prijímateľ bude plniť povinnosti z rozhodnutia voči Poskytovateľovi, ktorý vydal rozhodnutie, s výnimkou výkonu kontroly Verejného obstarávania, ktoré bude vykonávať sprostredkovateľský orgán, ktorý bol splnomocnený riadiacim orgánom na výkon kontroly Verejného obstarávania.
  4. Ak je počas Realizácie Projektu a Doby udržateľnosti Projektu (ak sa na Projekt vzťahuje povinnosť Udržateľnosti), Prijímateľovi na základe právoplatného rozsudku uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie, trest zákazu činnosti spôsobujúci rozpor s podmienkami Výzvy**,** alebo trest zákazu účasti vo verejnom obstarávaní podľa § 17 až 19 zák. č. 91/2016 Z. z. o trestnej zodpovednosti právnických osôb a zmene a doplnení niektorých zákonov v znení neskorších predpisov, Poskytovateľ má právo mimoriadne ukončiť Projekt podľa článku 17 ods. 3 písm. b) a ods. 4 VP. Ak v čase nadobudnutia právoplatnosti rozsudku podľa prvej vety už bol NFP alebo jeho časť Prijímateľovi vyplatený, Prijímateľ je povinný vrátiť NFP alebo jeho časť podľa čl. 18 VP.
  5. NFP nemožno poskytnúť Prijímateľovi, ak je on, jeho štatutárny orgán/člen štatutárneho orgánu subjektom, na ktorý sa vzťahujú medzinárodné sankcie a/alebo ktorý je uvedený v zoznamoch medzinárodných sankcií. Prijímateľ si je vedomý, že musí zabezpečiť, aby sa žiadne finančné prostriedky priamo ani nepriamo nesprístupnili fyzickým osobám alebo právnickým osobám, subjektom, orgánom alebo subjektom s nimi spojeným, ktoré sú uvedené v zoznamoch medzinárodných sankcií, ani sa nesmú poskytnúť v ich prospech, a to vrátane akéhokoľvek subjektu zainteresovaného na strane Prijímateľa (napr. aj užívateľov, dodávateľov a subdodávateľov). Medzinárodná sankcia je stanovená najmä na základe rozhodnutia Bezpečnostnej rady OSN alebo právne záväzného aktu EÚ – nariadenia Rady EÚ alebo na základe právnych predpisov SR. Zoznamy medzinárodných sankcií sú uvedené najmä v prílohe I nariadenia Rady (EÚ) č. 269/2014, v čl. 5, v čl. 5aa ods. 1 a v prílohe XIX nariadenia Rady (EÚ) č. 833/2014.

Ak Prijímateľ alebo jeho štatutárny orgán/člen štatutárneho orgánu Prijímateľa alebo akýkoľvek subjekt zainteresovaný na strane Prijímateľa podľa druhej vety tohto odseku bude počas Realizácie Projektu a Doby udržateľnosti Projektu (ak sa na Projekt vzťahuje povinnosť Udržateľnosti) zaradený na zoznam medzinárodných sankcií, Prijímateľ je povinný o tejto skutočnosti Bezodkladne informovať Poskytovateľa.

Zaradenie Prijímateľa alebo jeho štatutárneho orgánu/člena štatutárneho orgánu na zoznam medzinárodných sankcií podľa tohto odseku je skutočnosťou, v dôsledku ktorej je Poskytovateľ oprávnený mimoriadne ukončiť Projekt podľa článku 17 ods. 3 písm. b) a ods. 4 VP, v dôsledku čoho je Prijímateľ povinný vrátiť NFP alebo jeho časť podľa čl. 18 VP.

článok 3 VÝDAVKY PROJEKTU A NFP

* + 1. Poskytovateľ poskytne Prijímateľovi NFP najviac vo výške uvedenej v Prílohe č. 2 rozhodnutia. Výška Celkových oprávnených výdavkov na Realizáciu aktivít Projektu, určenie podielu spolufinancovania zo zdrojov EÚ a ŠR a zdrojov Prijímateľa, ostatné skutočnosti týkajúce sa číselného vyjadrenia výdavkov Projektu, podrobnosti týkajúce sa rozpočtu Projektu, vrátane rozpočtu Partnerov Projektu (ak relevantné), sú uvedené v Prílohe č. 2 rozhodnutia o schválení žiadosti o poskytnutie NFP.
    2. Prijímateľ vyhlasuje, že:

1. má zabezpečené zdroje financovania Projektu najmenej vo výške zodpovedajúcej podielu spolufinancovania zo zdrojov Prijímateľa podľa Prílohy č. 2 rozhodnutia o schválení žiadosti o poskytnutie NFP a
2. zabezpečí zdroje financovania na úhradu všetkých Neoprávnených výdavkov na Realizáciu aktivít Projektu, ktoré vzniknú v priebehu Realizácie aktivít Projektu a budú nevyhnutné na dosiahnutie cieľa Projektu podľa rozhodnutia.
   * 1. Výška NFP uvedená v Prílohe č. 2 rozhodnutia nesmie byť prekročená. Výnimkou je odchýlka vo výške NFP maximálne 0,01 % z  výšky NFP uvedenej v Prílohe č. 2 rozhodnutia o schválení žiadosti o poskytnutie NFP z technických dôvodov na strane Poskytovateľa. Výška NFP na úhradu príslušnej časti Schválených oprávnených výdavkov závisí od splnenia pravidiel a podmienok uvedených v týchto VP, najmä podľa čl. 11 VP a osobitne závisí aj od výsledkov Prijímateľom vykonaného Verejného obstarávania a z neho vyplývajúcej úpravy rozpočtu Projektu.
     2. Poskytovateľ poskytne NFP Prijímateľovi a Prijímateľ je povinný použiť NFP výlučne na úhradu Oprávnených výdavkov na Realizáciu aktivít Projektu a za splnenia všetkých podmienok vyplývajúcich z:
   1. rozhodnutia (vrátane jeho príloh),
   2. všeobecne záväzných právnych predpisov SR a Právnych aktov EÚ,
   3. Právnych dokumentov,
   4. neuplatňuje sa,
   5. príslušnej Výzvy.
      1. Prijímateľ je výlučne zodpovedný za oprávnenosť výdavkov Projektu, ktoré si uplatňuje voči Poskytovateľovi ako základ pre poskytnutie NFP, bez ohľadu na zapojenie iných subjektov do Projektu.
      2. Prijímateľ nie je oprávnený požadovať alebo prijať dotáciu, príspevok, grant alebo inú formu pomoci na Realizáciu aktivít Projektu, na ktorú je poskytovaný NFP podľa tohto rozhodnutia a ktorá by predstavovala dvojité financovanie alebo tých istých výdavkov. Prijímateľ sa tiež zaväzuje, že nebude požadovať a neprijme na krytie spolufinancovania zdrojov Prijímateľa prostriedky EÚ a/alebo prostriedky na spolufinancovanie zo štátneho rozpočtu definované v Metodickom výklade pojmov k zákonu č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov pre programové obdobie 2021 - 2027. Porušenie uvedených povinností predstavuje porušenie povinností, za ktorých bol NFP poskytnutý a Prijímateľ je povinný vrátiť NFP alebo jeho časť podľa čl. 18 VP.
      3. Vzhľadom na charakter Aktivít, ktoré sú obsahom Projektu a v súlade s podmienkami poskytnutia príspevku stanovenými vo Výzve, poskytnutie NFP podľa rozhodnutia nepodlieha uplatňovaniu Pravidiel štátnej pomoci. Ak Prijímateľ zmení charakter Aktivít, alebo bude v rámci Projektu alebo v súvislosti s ním vykonávať akékoľvek úkony a/alebo činnosti, v dôsledku ktorých by sa Pravidlá štátnej pomoci stali uplatniteľnými na Projekt, je povinný vrátiť a/alebo vymôcť vrátenie tejto štátnej pomoci alebo pomoci *de minimis* poskytnutej v rozpore s uplatniteľnými pravidlami vyplývajúcimi z právnych predpisov SR alebo Právnych aktov EÚ, spolu s úrokmi vo výške, v lehotách a spôsobom vyplývajúcim z príslušných právnych predpisov SR alebo z Právnych aktov EÚ. Prijímateľ je súčasne povinný vrátiť NFP alebo jeho časť v dôsledku porušenia povinnosti podľa druhej vety tohto odseku  podľa čl. 18 VP.
      4. Neuplatňuje sa.

### ČLÁNOK 4 VŠEOBECNÉ POVINNOSTI PRIJÍMATEĽA

* 1. Prijímateľ zodpovedá Poskytovateľovi za Realizáciu aktivít Projektu a Udržateľnosť Projektu (ak sa na Projekt vzťahuje) v celom rozsahu za podmienok stanovených v rozhodnutí. Ak Prijímateľ realizuje Projekt pomocou Dodávateľov alebo iných zmluvne alebo inak spolupracujúcich osôb, zodpovedá za Realizáciu aktivít Projektu, akoby ich vykonával sám. Poskytovateľ nie je v žiadnej fáze Realizácie aktivít Projektu zodpovedný za akékoľvek porušenie povinnosti Prijímateľa voči jeho Dodávateľovi alebo akejkoľvek tretej osobe podieľajúcej sa na Projekte.
  2. Prijímateľ je povinný zabezpečiť, aby počas doby Realizácie Projektu a Obdobia udržateľnosti Projektu (ak sa na Projekt vzťahuje) nedošlo k Podstatnej zmene Projektu. Porušenie uvedenej povinnosti Prijímateľom je porušením podmienok pre poskytnutie NFP a Prijímateľ je povinný vrátiť NFP alebo jeho časť podľa čl. 18 v spojení s čl. 65 nariadenia o spoločných ustanoveniach vo výške, ktorá je úmerná obdobiu, počas ktorého došlo k porušeniu podmienok v dôsledku vzniku Podstatnej zmeny Projektu. Ak vzhľadom na charakter zmeny nie je možné určiť uvedené obdobie, počas ktorého došlo k porušeniu podmienok v dôsledku Podstatnej zmeny Projektu, úmernosť k časovému hľadisku sa neaplikuje..
  3. Podstatnou zmenou Projektu je aj prevod alebo prechod vlastníctva majetku obstarávaného alebo zhodnoteného v rámci Projektu, ktorý tvorí súčasť infraštruktúry, ak k nemu dôjde počas Realizácie aktivít Projektu alebo v Období Udržateľnosti Projektu a budú splnené aj ďalšie podmienky pre Podstatnú zmenu Projektu vyplývajúce z definície Podstatnej zmeny Projektu uvedenej v čl. 1 ods. 4 VP v období piatich rokov od Finančného ukončenia Projektu v spojení s čl. 65 nariadenia o spoločných ustanoveniach.
  4. Poskytovateľ a Prijímateľ sú povinní vzájomne si poskytovať všetku potrebnú súčinnosť   
     na plnenie povinností podľa rozhodnutia.
  5. Prijímateľ je povinný uzatvárať zmluvné vzťahy v súvislosti s Realizáciou aktivít Projektu s tretími stranami výhradne v písomnej forme, ak Poskytovateľ neurčí inak.
  6. NFP sa poskytuje za predpokladu, že Prijímateľovi nie sú známe žiadne okolnosti, ktoré by negatívne ovplyvnili jeho oprávnenosť alebo oprávnenosť Projektu na poskytnutie NFP podľa podmienok, ktoré viedli k schváleniu žiadosti o NFP pre Projekt. Ak uvedený predpoklad nie je pravdivý, Prijímateľ je to Bezodkladne povinný oznámiť Poskytovateľovi. Opomenutie uvedenej povinnosti Prijímateľa predstavuje porušenie podmienok pre poskytnutie NFP a Prijímateľ je povinný vrátiť NFP alebo jeho časť podľa čl. 18 VP.
  7. NFP sa poskytuje za predpokladu, že všetky vyhlásenia pripojené k žiadosti o NFP, ako aj zaslané Poskytovateľovi pred vydaním rozhodnutia, sú pravdivé a zostávajú účinné pri vydaní rozhodnutia v nezmenenej forme. Ak uvedený predpoklad nie je pravdivý, Prijímateľ je to Bezodkladne povinný oznámiť Poskytovateľovi. Opomenutie uvedenej povinnosti Prijímateľa predstavuje porušenie podmienok pre poskytnutie NFP a Prijímateľ je povinný vrátiť NFP alebo jeho časť podľa čl. 18 VP.
  8. Pri Realizácii Projektu a počas Obdobia Udržateľnosti Projektu je Prijímateľ povinný dodržiavať základné práva a súlad obsahu Projektu s Chartou základných práv Európskej únie, podľa čl. 9 nariadenia o spoločných ustanoveniach zohľadňovať a presadzovať rovnosť mužov a žien, uplatňovať a začleňovať hľadisko rodovej rovnosti, zabrániť akejkoľvek diskriminácii a podľa čl. 9 Dohovoru OSN o právach osôb so zdravotným postihnutím zohľadňovať najmä prístupnosť pre osoby so zdravotným postihnutím. Porušenie niektorej z povinností Prijímateľa podľa predchádzajúcej vety, ktoré nebolo napravené ani na základe výzvy Poskytovateľa s uvedením primeranej lehoty na nápravu porušenia povinnosti, predstavuje porušenie podmienok pre poskytnutie NFP, v dôsledku ktorého je Poskytovateľ v súlade s Právnym dokumentom oprávnený požadovať vrátenie NFP alebo jeho časti podľa čl. 18 VZP a požadovať vrátenie NFP alebo jeho časti podľa čl. 18 VP. Poskytovateľ nie je povinný Prijímateľa vyzvať na nápravu porušenej povinnosti, ak vzhľadom na skutkové okolnosti nie je náprava objektívne možná.

### ČLÁNOK 5 OSOBITNÉ DOJEDNANIA

1. Prijímateľ je povinný predkladať Žiadosti o platbu najmenej jedenkrát za 6 kalendárnych mesiacov počas Realizácie hlavných aktivít Projektu, pričom minimálna výška celkových nárokovaných výdavkov v rámci jednej Žiadosti o platbu je najmenej v hodnote 1 000,- eur, ak nie je v tomto odseku uvedené inak. Ak výška Celkových oprávnených výdavkov za 6 kalendárnych mesiacov nepresiahne hodnotu 1 000,- eur, Prijímateľ sa zaväzuje predložiť jednu Žiadosť o platbu za obdobie 6 kalendárnych mesiacov. Prijímateľ sa ďalej zaväzuje predložiť v rámci prvej Žiadosti o platbu, v ktorej si nárokuje osobné výdavky, za maximálne 50 fyzických osôb za obdobie najviac 3 kalendárnych mesiacov. Ak Prijímateľ realizuje Projekt s viac než 50 fyzickými osobami, zaväzuje sa, že prvú Žiadosť o platbu, v ktorej si nárokuje osobné výdavky, predloží za obdobie 1 kalendárneho mesiaca. Žiadosť o platbu (s príznakom záverečná) Prijímateľ predloží najneskôr do 3 kalendárnych mesiacov od ukončenia Realizácie aktivít Projektu, a to aj za všetky zrealizované podporné Aktivity. Na základe riadne odôvodnenej žiadosti Prijímateľa, RO vo výnimočných prípadoch udelí výnimku a predĺži podľa uváženia lehotu na predloženie Žiadosti o platbu podľa tohto odseku.
2. Vo vzťahu k Merateľným ukazovateľom platí, že:
3. cieľová hodnota Merateľného ukazovateľa výstupu nesmie klesnúť pod 0 % jeho cieľovej hodnoty uvedenej v Schválenej žiadosti o NFP. Pravidlá uvedené v tomto písmene a) sa vzťahujú na celú dobu sledovania naplnenia cieľovej hodnoty Merateľného ukazovateľa výstupu, bez ohľadu na úkon, ktorý sa vykonáva v súvislosti s cieľovou hodnotou Merateľného ukazovateľa výstupu,
4. cieľová hodnota Merateľného ukazovateľa výsledku nesmie klesnúť pod 0 % jeho cieľovej hodnoty uvedenej v Schválenej žiadosti o NFP. Pravidlá uvedené v tomto písmene b) sa vzťahujú na celú dobu sledovania naplnenia cieľovej hodnoty Merateľného ukazovateľa výsledku, bez ohľadu na úkon, ktorý sa vykonáva v súvislosti s cieľovou hodnotou Merateľného ukazovateľa výsledku,
5. nedosiahnutie cieľovej hodnoty Merateľného ukazovateľa Projektu uvedenej v Schválenej žiadosti o NFP s odchýlkou presahujúcou zníženie o viac ako 5 % oproti schválenej cieľovej hodnoty vyvoláva uplatnenie tzv. mechanizmu vrátenia alikvotnej výšky NFP podľa článku 18 ods. 1 písm. h) VP.
6. Obdobie Udržateľnosti Projektu je ... rokov.

**ČLÁNOK 6 REALIZÁCIA AKTIVÍT PROJEKTU**

* 1. Prijímateľ je povinný zrealizovať schválený Projekt v súlade s rozhodnutím a ukončiť Realizáciu hlavných aktivít Projektu Riadne a Včas.
  2. Deň Začatia realizácie hlavných aktivít Projektu je Prijímateľ povinný zaevidovať do Informačného monitorovacieho systému do 20 Dní od začatia prvej hlavnej Aktivity Projektu jednou z činností uvedených v definícii Začatia realizácie hlavných aktivít Projektu uvedenej v čl. 1 ods. 4 VP, čím dôjde k splneniu informačnej povinnosti podľa čl. 8 ods. 7 VP týkajúcej sa Začatia realizácie hlavných aktivít Projektu. Ak Výzva umožňuje Začatie realizácie hlavných aktivít Projektu v čase predchádzajúcom nadobudnutiu účinnosti rozhodnutia a Prijímateľ skutočne začal s Realizáciou hlavných aktivít Projektu pred nadobudnutím účinnosti rozhodnutia, je povinný zaevidovať do Informačného monitorovacieho systému do 20 Dní odo dňa nadobudnutia účinnosti rozhodnutia.
  3. Ak Prijímateľ poruší svoju povinnosť oznámiť Poskytovateľovi Začatie realizácie hlavných aktivít Projektu podľa ods. 2 tohto článku, za Začatie realizácie hlavných aktivít Projektu sa považuje kalendárny deň, ktorý vyplýva zo schválenia zmeny iniciovanej Prijímateľom podľa čl. 15 ods. 7 VP týkajúcej sa zmeny termínu Začatia realizácie hlavných aktivít Projektu, bez ohľadu na to, kedy s Realizáciou hlavných aktivít Projektu Prijímateľ skutočne začal. Ak k zmene termínu Začatia realizácie hlavných aktivít Projektu na základe oznámenia zmeny podľa predchádzajúcej vety nedošlo, za takýto deň sa považuje kalendárny deň uvedený v Prílohe č. 2 rozhodnutia ako plánovaný deň Začatia realizácie hlavných aktivít Projektu (prvý kalendárny deň kalendárneho mesiaca), a to bez ohľadu na to, kedy s Realizáciou hlavných aktivít Projektu Prijímateľ skutočne začal.
  4. Prijímateľ je oprávnený jednostranne pozastaviť Realizáciu hlavných aktivít Projektu, ak Realizácii hlavných aktivít Projektu bráni Vyššia moc, a to po dobu jej trvania. Čas trvania prípadu Vyššej moci, sa nezapočítava do doby Realizácie hlavných aktivít Projektu, pričom však Realizácia hlavných aktivít Projektu musí byť ukončená najneskôr do uplynutia stanoveného obdobia oprávnenosti podľa Právnych aktov  EÚ, t. j. do 31. decembra 2029. Poskytovateľ na základe oznámenia Prijímateľa o pominutí Vyššej moci zabezpečí úpravu harmonogramu Projektu uvedeného v Prílohe č. 2 rozhodnutia (Predmet podpory NFP). Postup podľa tohto ods. 4 sa bude primerane aplikovať aj v prípade, ak Poskytovateľ pozastaví poskytovanie NFP z dôvodu Vyššej moci.
  5. Prijímateľ Bezodkladne po vzniku prípadu Vyššej moci písomne oznámi Poskytovateľovi (spôsobom podľa čl. 19 VP) pozastavenie Realizácie hlavných aktivít Projektu spolu s opisom toho, v čom spočíva prípad Vyššej moci, ktorý nastal v Projekte. Prijímateľ v oznámení uvedie, či uplatňuje pozastavenie Realizácie hlavných aktivít Projektu odo dňa vzniku Vyššej moci, alebo odo dňa doručenia oznámenia podľa tohto odseku. Ak Prijímateľ uvedie v oznámení pozastavenia Realizácie hlavných aktivít Projektu len niektoré hlavné Aktivity Projektu, pozastavenie sa týka len takto uvedených hlavných Aktivít Projektu; ak Prijímateľ v oznámení žiadne hlavné Aktivity neuvedie, pozastavenie sa týka celého Projektu.
  6. Poskytovateľ je oprávnený oznámenie Prijímateľa neakceptovať, ak vyhodnotí, že skutočnosti oznámené Prijímateľom nezakladajú prípad Vyššej moci.
  7. Ak Poskytovateľ nenamieta voči vecnej podstate oznámenia o pozastavení Realizácie hlavných aktivít Projektu z dôvodu Vyššej moci, oznámi svoje stanovisko Prijímateľovi v písomnej forme (spôsobom podľa čl. 19 VP) a v takom prípade sa uplatní režim vyplývajúci z oznámenia Prijímateľa o pozastavení Realizácie hlavných aktivít Projektu z dôvodu Vyššej moci. Počas pozastavenia Realizácie hlavných aktivít Projektu nevznikajú Oprávnené výdavky, avšak počas tohto obdobia môže dochádzať k úhrade Schválených oprávnených výdavkov, ktoré vznikli ešte počas doby Realizácie hlavných aktivít Projektu.
  8. Prijímateľ je oprávnený pozastaviť Realizáciu hlavných aktivít Projektu po predchádzajúcom písomnom súhlase Poskytovateľa z akéhokoľvek dôvodu. Súhlas Poskytovateľa môže mať formu akceptácie písomného návrhu predloženého Prijímateľom, pričom Poskytovateľ je oprávnený k takémuto návrhu doplniť v rámci akceptácie vlastné podmienky, ktoré sa pri pozastavení Realizácie hlavných aktivít Projektu uplatnia v celom rozsahu. Pre pozastavenie Realizácie hlavných aktivít Projektu podľa tohto odseku platí, že:

1. čas trvania pozastavenia Realizácie hlavných aktivít Projektu sa nezapočítava do doby Realizácie hlavných aktivít Projektu, pričom však Realizácia hlavných aktivít Projektu musí byť ukončená najneskôr do uplynutia stanoveného obdobia oprávnenosti podľa Právnych aktov EÚ, t. j. do 31. decembra 2029,
2. začiatok ako aj koniec pozastavenia Realizácie hlavných aktivít Projektu vyplýva zo súhlasu / akceptácie pozastavenia Poskytovateľom,
3. počas pozastavenia Realizácie hlavných aktivít Projektu nevznikajú Oprávnené výdavky, avšak počas tohto obdobia môže dochádzať k úhrade Schválených oprávnených výdavkov, ktoré vznikli ešte počas doby Realizácie hlavných aktivít Projektu.
   1. Poskytovateľ je oprávnený pozastaviť poskytovanie NFP z akýchkoľvek dôvodov, je však povinný v oznámení o pozastavení poskytovania NFP tieto dôvody špecifikovať. Pozastavenie poskytovania NFP nadobúda účinky doručením písomného oznámenia Poskytovateľa Prijímateľovi, komunikácia Strán prebieha podľa čl. 19 VP. Pre pozastavenie poskytovania NFP podľa tohto odseku platí, že:
4. ak Poskytovateľ pozastaví poskytovanie NFP a v oznámení o pozastavení poskytovania NFP neuvedie konkrétne Aktivity, ktorých sa pozastavenie poskytovania NFP týka, dôjde k automatickému pozastaveniu Realizácie aktivít Projektu ako celku, v dôsledku čoho počas trvania pozastavenia poskytovania NFP nevznikajú Oprávnené výdavky v Projekte,
5. počas trvania pozastavenia poskytovania NFP nemôže dochádzať k úhrade Schválených oprávnených výdavkov, ktoré vznikli pred účinkami pozastavenia poskytovania NFP,
6. začiatok ako aj koniec pozastavenia poskytovania NFP vyplýva z písomného oznámenia Poskytovateľa,
7. čas trvania pozastavenia Realizácie hlavných aktivít Projektu, sa nezapočítava do doby Realizácie hlavných aktivít Projektu, pričom však Realizácia hlavných aktivít Projektu musí byť ukončená najneskôr do uplynutia stanoveného obdobia oprávnenosti podľa Právnych aktov  EÚ, t. j. do 31. decembra 2029.

### Článok 7 VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM

* 1. Ak Prijímateľ zabezpečuje od hospodárskych subjektov dodávku služieb, tovarov a stavebných prác potrebných pre Realizáciu aktivít Projektu, je povinný postupovať podľa zákona o VO a Právnych dokumentov, osobitne podľa Príručky pre žiadateľov/prijímateľov k procesu a kontrole verejného obstarávania/obstarávania. Prijímateľ je povinný dodržiavať princípy nediskriminácie hospodárskych subjektov, rovnakého zaobchádzania, transparentnosti, vrátane zákazu konfliktu záujmov, hospodárnosti, efektívnosti, proporcionality, účinnosti a účelnosti a zabezpečiť ich dodržiavanie zo strany všetkých hospodárskych subjektov zúčastnených na Projekte.
  2. Prijímateľ je povinný zaslať kompletnú dokumentáciu z Verejného obstarávania na kontrolu Poskytovateľovi prostredníctvom Informačného monitorovacieho systému. Prijímateľ je povinný dokumentáciu podľa prvej vety predložiť Poskytovateľovi v čase a vo forme určenej v zákone o VO a v Právnych dokumentoch (napr. v Príručke k procesu a kontrole verejného obstarávania/obstarávania).
  3. Vecnú kontrolu Verejného obstarávania vykonáva Poskytovateľ ako administratívnu finančnú kontrolu, predmetom ktorej je kontrola vecného súladu predmetu Verejného obstarávania, návrhu zmluvných podmienok a  ďalších údajov so Schválenou žiadosťou o NFP a rozhodnutím. Vecná kontrola môže byť súčasťou kontroly ŽoP. Pri výkone vecnej kontroly Verejného obstarávania podľa ustanovenia tohto odseku Poskytovateľ postupuje podľa zákona o finančnej kontrole a audite.
  4. Kontrolu Verejného obstarávania z hľadiska jeho súladu so zákonom o VO a/alebo Právnymi dokumentami vykonáva Poskytovateľ prostredníctvom subjektu, na ktorý bola v súlade s právnym poriadkom delegovaná právomoc na výkon tejto kontroly (ďalej len „Sprostredkovateľský orgán pre kontrolu VO“). Sprostredkovateľský orgán pre kontrolu VO pri výkone kontroly Verejného obstarávania podľa tohto odseku postupuje podľa zákona o VO a Právnych dokumentov.
  5. Výkonom kontroly Verejného obstarávania podľa ods. 3 a 4 tohto článku nie je dotknutá výlučná a konečná zodpovednosť Prijímateľa za vykonanie VO pri dodržaní právnych predpisov SR a Právnych aktov EÚ, rozhodnutia, Právnych dokumentov a základných princípov VO. Prijímateľ berie na vedomie, že vykonaním finančnej kontroly Poskytovateľom a kontroly Verejného obstarávania Sprostredkovateľským orgánom pre kontrolu VO nie je dotknuté právo Poskytovateľa/Sprostredkovateľského orgánu pre kontrolu VO na vykonanie opätovnej kontroly.
  6. Výsledky kontroly Sprostredkovateľského orgánu pre kontrolu VO po uzavretí zmluvy s Dodávateľom po ich doručení prostredníctvom Informačného monitorovacieho systému Poskytovateľ zahrnie do správy z administratívnej finančnej kontroly vykonanej podľa ods. 3 tohto článku a o výsledku informuje Prijímateľa.
  7. Poskytovateľ podľa výsledku kontroly vykonanej po uzavretí zmluvy s Dodávateľom môže:

1. pripustiť výdavky vzniknuté z VO do financovania v plnej výške,
2. nepripustiť výdavky vzniknuté z VO do financovania v celej výške, resp. vyzvať Prijímateľa na opakovanie procesu VO,
3. udeliť finančnú opravu na výdavky vzniknuté z VO pred pripustením časti výdavkov do financovania (Ex ante finančná oprava),
4. udeliť finančnú opravu na výdavky vzniknuté z VO po tom, ako boli tieto výdavky uhradené zo strany Poskytovateľa Prijímateľovi (Ex post finančná oprava); Prijímateľ je povinný vrátiť NFP alebo jeho časť podľa čl. 18 VP; ustanovenie tohto písmena sa nepoužije v prípade obstarávania mimo postupov podľa zákona o VO,
5. udeliť finančnú opravu na výdavky vzniknuté z obstarávania realizovaného mimo postupov podľa zákona o VO po tom, ako boli tieto výdavky uhradené zo strany Poskytovateľa Prijímateľovi (Ex post finančná oprava) zaslaním žiadosti o vrátenie NFP alebo jeho časti.
   1. Ak Prijímateľ:
6. predloží na kontrolu po uzavretí zmluvy s Dodávateľom VO vyhlásené v rozpore so závermi uvedenými v oznámení z predbežnej kontroly podľa zákona o VO,
7. predloží v ŽoP výdavky z VO, ktoré nebolo predmetom obligatórnej kontroly podľa zákona o VO,
8. predloží v ŽoP výdavky z dodatku k existujúcej zmluve medzi Prijímateľom a Dodávateľom ako výsledku VO, ktorý nebol predmetom obligatórnej kontroly podľa zákona o VO,

uvedené sa považuje za porušenie podmienok pre poskytnutie NFP.

* 1. Prijímateľ zabezpečí, aby súčasťou záväzkového vzťahu s každým Dodávateľom bola povinnosť Dodávateľa strpieť výkon kontroly/auditu súvisiaceho s dodávaným tovarom, službami a stavebnými prácami počas Realizácie Projektu, ako aj po jej skončení v Období Udržateľnosti Projektu, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
  2. Prijímateľ je povinný v rámci VO zabezpečiť dodržanie pravidiel hospodárskej súťaže a zdržať sa protiprávneho konania pri výbere Dodávateľa. Prijímateľ je v procese VO povinný postupovať s odbornou starostlivosťou za účelom preverenia, či v rámci VO nedošlo k porušeniu pravidiel čestnej hospodárskej súťaže alebo inému protiprávnemu konaniu, pričom je v prípade opomenutia uvedenej povinnosti plne zodpovedný za následky spojené s identifikovaním týchto skutočností zo strany Poskytovateľa alebo iných orgánov oprávnených na výkon kontroly a auditu.
  3. Vo veci určenia Ex ante finančnej opravy a súčasného pripustenia kontrolovaného VO do financovania postupuje Poskytovateľ podľa Právnych dokumentov a podľa právoplatného protokolu Sprostredkovateľského orgánu pre kontrolu VO (ÚVO), v ktorom je vyjadrená percentuálna sadzba finančnej opravy. Výdavky vzniknuté z takéhoto VO môžu byť pripustené do financovania len za podmienky zníženia Oprávnených výdavkov vo výške určenej Ex ante finančnej opravy. V prípade uzatvoreného dodatku k existujúcej zmluve medzi Prijímateľom a Dodávateľom sa ustanovenie týkajúce sa pripustenia súvisiacich výdavkov do financovania a Ex ante finančnej opravy uvedené v tomto odseku použijú primerane.
  4. Zoznam porušení pravidiel a postupov VO, spolu s určením percentuálnej sadzby finančnej opravy prislúchajúcej konkrétnemu porušeniu, podľa ktorého postupuje Poskytovateľ pri určení finančnej opravy a Ex ante finančnej opravy, tvorí Prílohu č. 3 rozhodnutia.
  5. Ak akýkoľvek kontrolný alebo auditný orgán SR a/alebo EÚ identifikuje Nezrovnalosť vyplývajúcu z Verejného obstarávania, ktoré Prijímateľ ukončil podpisom zmluvy s úspešným uchádzačom, v dôsledku ktorej vznikne povinnosť vrátiť NFP alebo jeho časť, Prijímateľ je povinný takto vyčíslený NFP alebo jeho časť vrátiť spôsobom a v lehotách stanovených Poskytovateľom, ak nie je možné aplikovať postup podľa § 41 zákona o príspevkoch z fondov EÚ.
  6. Na postupy zadávania zákaziek uskutočnené pre Výdavky vykazované zjednodušeným spôsobom vykazovania, ani pre Výdavky vykazované formou FNLC, sa ustanovenia tohto článku nevzťahujú.

### ČLÁNOK 8 POVINNOSTI SPOJENÉ S MONITOROVANÍM PROJEKTU A POSKYTOVANÍM INFORMÁCIÍ

* 1. Prijímateľ je povinný počas doby uvedenej v bode 6. rozhodnutia pravidelne predkladať Poskytovateľovi Monitorovacie správy prostredníctvom ITMS, a to:

1. výročnú Monitorovaciu správu počas Realizácie aktivít Projektu a záverečnú Monitorovaciu správu pri Ukončení realizácie aktivít Projektu,
2. následnú Monitorovaciu správu po Finančnom ukončení Projektu počas Obdobia Udržateľnosti Projektu, prípadne ak to určí Poskytovateľ.
   1. Prijímateľ je povinný počas Realizácie aktivít Projektu predložiť Poskytovateľovi výročnú Monitorovaciu správu za obdobie kalendárneho roka od 1. januára roku n do 31. decembra roku n, najneskôr do 31. januára roku n+1. Prvým rokom, ktorý je rozhodujúci pre podanie výročnej Monitorovacej správy, je nasledujúci rok po roku, v ktorom nadobudlo účinnosť rozhodnutie a súčasne došlo k Začatiu realizácie hlavných aktivít Projektu; ak rozhodnutie nadobudne účinnosť neskôr ako 1. januára roku n, prvá výročná Monitorovacia správa obsahuje údaje za obdobie od nadobudnutia účinnosti rozhodnutia alebo, v prípade ak k Začatiu realizácie hlavných aktivít Projektu došlo pred nadobudnutím účinnosti rozhodnutia, od Začatia realizácie hlavných aktivít Projektu, do 31. decembra roku n.
   2. Prijímateľ je povinný predložiť za monitorované obdobie, ktoré sa týka roku, v ktorom bola ukončená Realizácia aktivít Projektu, iba záverečnú Monitorovaciu správu, t. j. výročnú Monitorovaciu správu Prijímateľ už nepredkladá.
   3. Prijímateľ je povinný predložiť Poskytovateľovi záverečnú Monitorovaciu správu najneskôr spolu so Žiadosťou o platbu (s príznakom „záverečná“). Monitorované obdobie záverečnej Monitorovacej správy je obdobie od účinnosti rozhodnutia alebo ak k Začatiu realizácie hlavných aktivít Projektu došlo pred nadobudnutím účinnosti rozhodnutia, od Začatia realizácie hlavných aktivít Projektu, do Ukončenia Realizácie aktivít pProjektu. Ak k Začatiu realizácie hlavných aktivít Projektu ako aj k ukončeniu Realizácie aktivít Projektu došlo pred účinnosťou rozhodnutia, Prijímateľ je povinný predložiť Poskytovateľovi záverečnú Monitorovaciu správu za toto obdobie do 30 dní od nadobudnutia účinnosti rozhodnutia alebo v inom termíne určenom Poskytovateľom.
   4. Prijímateľ je povinný predkladať Poskytovateľovi následné Monitorovacie správy Projektu počas Obdobia Udržateľnosti Projektu. Následné Monitorovacie správy Projektu je Prijímateľ povinný predkladať Poskytovateľovi každých 12 mesiacov odo dňa Finančného ukončenia Projektu. Prijímateľ predkladá následnú Monitorovaciu správu do 30 kalendárnych dní od uplynutia monitorovaného obdobia. Za prvé monitorované obdobie sa považuje obdobie od ukončenia Realizácie aktivít Projektu (t. j. kalendárny deň nasledujúci po poslednom dni monitorovaného obdobia záverečnej Monitorovacej správy Projektu) do uplynutia 12 mesiacov odo dňa Finančného ukončenia Projektu. Ďalšie následné Monitorovacie správy sa predkladajú každých 12 mesiacov až do doby uplynutia Obdobia udržateľnosti projektu.
   5. Prijímateľ je povinný predložiť Poskytovateľovi informácie o monitorovaných údajoch na úrovni Projektu v rozsahu a termíne určenom Poskytovateľom. Súčasťou monitorovaných údajov sú vždy aj Iné údaje, vrátane údajov o plnení podmienok zásady „Nespôsobovať významnú škodu“. Ak Poskytovateľ zistí, že v Projekte došlo k porušeniu podmienok zásady „Nespôsobovať významnú škodu“, vyzve Prijímateľa na nápravu, ak je náprava vzhľadom na skutkové okolnosti prípadu objektívne možná. Ak ani na základe výzvy Poskytovateľa nedošlo k náprave porušenia, resp. ak sa výzva neuplatňuje, Poskytovateľ je oprávnený pristúpiť ku kráteniu Oprávnených výdavkov Projektu. Podrobnosti k realizácii dohodnutého postupu k riešeniu následkov porušenia zásady „Nespôsobovať významnú škodu“ môže obsahovať Právny dokument vydaný Poskytovateľom.
   6. Prijímateľ je povinný prostredníctvom Informačného monitorovacieho systému informovať Poskytovateľa o kalendárnom dni Začatia realizácie hlavných aktivít Projektu podľa článku 6 VP a Bezodkladne o kalendárnom dni Ukončenia realizácie hlavných aktivít Projektu a kalendárnom dni ukončenia podporných Aktivít Projektu.
   7. Prijímateľ je povinný prostredníctvom Informačného monitorovacieho systému poskytovať údaje o Účastníkoch projektu v rozsahu a termínoch určených Poskytovateľom.
   8. Na žiadosť Poskytovateľa je Prijímateľ povinný Bezodkladne alebo v inom termíne určenom Poskytovateľom predložiť aj ďalšie informácie, Dokumentáciu súvisiacu s charakterom a postavením Prijímateľa, s Realizáciou Projektu, účelom Projektu, s činnosťami Prijímateľa súvisiacimi s účelom Projektu, s vedením účtovníctva, a to aj mimo predkladania Monitorovacích správ Projektu.
   9. Prijímateľ je zodpovedný za presnosť, správnosť, pravdivosť a úplnosť všetkých informácií poskytovaných Poskytovateľovi. Monitorovacie správy podliehajú výkonu kontroly Poskytovateľom.
   10. Poskytovateľ je oprávnený požadovať od Prijímateľa správy a informácie viažuce sa k Projektu aj nad rámec rozsahu stanovenom v ods. 1 písm. a) a b) tohto článku a Prijímateľ je povinný v lehotách stanoveného Poskytovateľom tieto správy a informácie poskytnúť.
   11. Prijímateľ je povinný informovať Poskytovateľa o dodaní tovarov, poskytnutí služieb alebo vykonaní stavebných prác, ktoré boli dodané/poskytnuté alebo vykonané po uhradení Preddavkovej platby Prijímateľom Dodávateľovi, a to zaslaním zúčtovacej faktúry a prípadne ďalšej podpornej dokumentácie. Prijímateľ je povinný informovať Poskytovateľa o dodaní tovarov, poskytnutí služieb alebo vykonaní stavebných prác Bezodkladne po ich dodaní, poskytnutí alebo vykonaní, nie však neskôr ako v lehote určenej Poskytovateľom.

### Článok 9 INFORMOVANIE A VIDITEĽNOSŤ

1. Prijímateľ je povinný počas doby uvedenej v bode 6. rozhodnutia informovať verejnosť o príspevku, ktorý na základe rozhodnutia získa, resp. získal formou NFP prostredníctvom opatrení v oblasti informovania a viditeľnosti uvedených v tomto článku, v ostatných ustanoveniach VP a v Právnych dokumentoch.
2. Prijímateľ je povinný zabezpečiť, aby všetky opatrenia v oblasti informovania a viditeľnosti zamerané na verejnosť obsahovali nasledujúce informácie:
   1. znak Európskej únie v súlade s požadovanými grafickými štandardmi;
   2. povinný text „Financovaný Európskou úniou“ alebo „Spolufinancovaný Európskou úniou“ ako odkaz na Európsku úniu;
   3. ďalšie povinné informácie v zmysle Manuálu pre informovanie a komunikáciu.
3. Ak má Prijímateľ zriadené webové sídlo a/alebo sociálne médiá, je povinný počas Realizácie aktivít Projektu a Udržateľnosti Projektu uverejniť na svojom webovom sídle a/alebo na sociálnych médiách krátky opis Projektu, vrátane popisu cieľov a výsledkov Projektu. Rozsah informácie zverejnenej na webovom sídle Prijímateľa musí byť primeraný výške poskytovaného NFP a musí zdôrazňovať finančnú podporu z Európskej únie.
4. Prijímateľ je povinný v prípade Projektu strategického významu alebo Projektu, ktorého Celkové oprávnené výdavky presahujú 10 000 000 EUR, zorganizovať informačné podujatie alebo v náležitom prípade informačnú aktivitu a včas zapojiť Európsku komisiu a riadiaci orgán.
5. Prijímateľ je povinný zabezpečiť v prípade Projektu, ktorý zahŕňa hmotné investície, inštaláciu trvalej tabule alebo pútača, a to odo dňa Začatia realizácie aktivít Projektu, ak k Začatiu realizácie aktivít Projektu došlo až po nadobudnutí účinnosti rozhodnutia, alebo ku dňu nadobudnutia účinnosti rozhodnutia, ak k začatiu Realizácie aktivít Projektu došlo pred nadobudnutím účinnosti rozhodnutia, ak Poskytovateľ nestanoví neskorší čas plnenia uvedenej povinnosti (k určitému dátumu alebo formou lehoty). To všetko v prípade, ak ide o:
   * + projekty spolufinancované z Európskeho fondu regionálneho rozvoja a Kohézneho fondu, ktorých Celkové oprávnené výdavky presahujú 500 000 EUR;
     + projekty podporované z Európskeho sociálneho fondu plus, Fondu spravodlivej transformácie a Európskeho námorného rybolovného a akvakultúrneho fondu, ktorých Celkové oprávnené výdavky presahujú 100 000 EUR.
6. Ak sa na Projekt nevzťahuje ods. 5 tohto článku, Prijímateľ vystaví po Začatí realizácie aktivít Projektu na mieste dobre viditeľnom verejnosťou plagát vo veľkosti minimálne A3 alebo rovnocenné elektronické zobrazovacie zariadenie s informáciami o Projekte a podpore z Fondov EÚ.
7. Prijímateľ je povinný uviesť na pútači, na stálej tabuli a plagátoch informácie uvedené v ods. 2 tohto článku, pričom na vytvorenie podkladov pre výrobu pútačov, tabúľ a plagátov môže použiť online dostupný nástroj vytvorený Európskou komisiou - online generátor publicity.
8. V prípade malých reklamných predmetov sa ustanovenie ods. 2 písm. b) tohto článku nepoužije. Pri takýchto malých reklamných predmetoch (napr. pero, šnúrka na mobil, USB kľúč) je Prijímateľ povinný umiestniť iba znak Európskej únie s odkazom na EÚ, pričom minimálna veľkosť znaku EÚ je 5 mm na výšku. Vo výnimočných prípadoch pri veľmi drobných predmetoch, na ktoré sa z technicky objektívnych dôvodov nezmestí odkaz na EÚ, je povolené použiť len znak EÚ.
9. Prijímateľ je povinný uvádzať vo všetkých dokumentoch a písomných výstupoch Projektu, ktoré sa týkajú Realizácie aktivít Projektu a sú určené pre verejnosť alebo účastníkov, vrátane prezenčných listín alebo iných dokumentov potvrdzujúcich účasť na realizovaných Aktivitách Projektu informácie uvedené v ods. 2 tohto článku, s výnimkou podpornej dokumentácie súvisiacej s Projektom, kde je Prijímateľ povinný uvádzať informácie uvedené v ods. 2 písm. a) tohto článku. Účtovné a obdobné doklady (napr. faktúry, výplatné pásky, dodacie listy a pod.) nie je potrebné označovať v zmysle ods. 2 tohto článku.
10. Ak Prijímateľ nesplní niektorú zo svojich povinností podľa článku 47 alebo článku 50 odsekov 1 a 2 Nariadenia 2021/1060 a ak sa nezaviedli nápravné opatrenia, uplatní sa sankcia podľa článku 50 ods. 3 Nariadenia 2021/1060.
11. Poskytovateľ je oprávnený určiť bližšie technické podmienky na splnenie povinných požiadaviek v oblasti informovania a viditeľnosti v Manuáli pre informovanie a komunikáciu.
12. Ak Poskytovateľ neurčí inak, Prijímateľ je povinný použiť grafický štandard pre opatrenia v oblasti informovania a viditeľnosti obsiahnutý v Manuáli pre informovanie a komunikáciu.

### ČLÁNOK 10 VLASTNÍCTVO A POUŽITIE VÝSTUPOV

1. Prijímateľ je povinný zabezpečiť, že počas Realizácie Projektu a Obdobia Udržateľnosti Projektu:
   * 1. budú nehnuteľnosti, v súvislosti s ktorými sa Projekt realizuje, spĺňať vo Výzve stanovené podmienky z hľadiska vlastníckych alebo iných práv vzťahujúcich sa na právny vzťah Prijímateľa k nehnuteľnostiam, na ktorých alebo v súvislosti s ktorými sa Projekt realizuje podľa podmienok uvedených vo Výzve (ďalej ako „**Nehnuteľnosti na realizáciu Projektu**“). Z právneho vzťahu Prijímateľa k Nehnuteľnostiam na realizáciu Projektu musí byť zrejmé, že Prijímateľ je oprávnený Nehnuteľnosti na realizáciu Projektu nerušene a plnohodnotne užívať počas Realizácie Projektu a počas Obdobia Udržateľnosti Projektu (ak sa na Projekt vzťahuje). Môže pritom dôjsť aj ku kombinácii rôznych právnych titulov, ktoré toto právo Prijímateľa zakladajú a ktoré sa môžu navzájom meniť pri dodržaní všetkých podmienok stanovených Výzvou počas Realizácie Projektu a Obdobia Udržateľnosti Projektu (ak sa na Projekt vzťahuje);
     2. Predmet Projektu, jeho časti a iné veci, práva alebo iné majetkové hodnoty, ktoré obstaral alebo zhodnotil v rámci Projektu z NFP alebo z jeho časti (ďalej len „**Majetok nadobudnutý z NFP**“):
        1. bude používať výlučne pri výkone vlastnej činnosti, v súvislosti s Projektom, na ktorý bol NFP poskytnutý, s výnimkou prípadov, kedy pre zabezpečenie a udržanie cieľa Projektu je vhodné alebo potrebné prenechanie do iného druhu užívania, správy alebo prevádzkovania Majetku nadobudnutého z NFP tretej osobe podľa Schválenej žiadosti o NFP alebo podľa Výzvy alebo takéto prenechanie prevádzkovania nebráni dosiahnutiu a udržaniu cieľa Projektu, pri dodržaní pravidiel týkajúcich sa štátnej pomoci, ak sú relevantné,
        2. ak to jeho povaha dovoľuje, zaradí ho do svojho majetku pri dodržaní príslušného právneho predpisu aplikovateľného na Prijímateľa podľa jeho štatutárneho postavenia (napr. zákona o účtovníctve), ak osobitné právne predpisy výslovne nestanovujú iný postup pri aplikácii výnimiek podľa bodu (i) vyššie, a zostane v jeho majetku,
        3. nadobudne od tretích osôb na základe trhových podmienok pri využití postupov a podmienok obstarávania uvedených v čl. 7 VP. Majetok nadobudnutý z NFP, ktorý bol nadobudnutý od tretích osôb, musí byť nový a nepoužívaný, ak z obsahu Výzvy alebo Právneho dokumentu Poskytovateľa nevyplýva iný režim; za nový majetok sa nepovažuje taký majetok, ktorý Prijímateľ už predtým, čo i len z časti vlastnil, mal u seba ako detentor, prípadne mal k nemu iný právny vzťah a následne ho opäť priamo alebo nepriamo nadobudol od tretej osoby, bez ohľadu na časový faktor,
        4. ak to určí Poskytovateľ, Prijímateľ označí jednotlivé hnuteľné veci, ktoré tvoria Majetok nadobudnutý z NFP, spôsobom určeným Poskytovateľom tak, aby nemohli byť zamenené s inou vecou od ich nadobudnutia počas Realizácie Projektu a Obdobia Udržateľnosti Projektu (ak sa na Projekt vzťahuje); uvedená podmienka sa nedotýka povinností Prijímateľa v súvislosti s predmetom úpravy podľa čl. 9 VP,
        5. bude nadobúdať, ak ide o nehmotný Majetok nadobudnutý z NFP, ktorý je predmetom duševného vlastníctva (napr. autorského práva, práv súvisiacich s autorským právom a práva priemyselného vlastníctva, vrátane práva z patentu, práva na ochranu designu, práva na ochranu úžitkového vzoru, práva ku know-how a iných osobitných druhov práv k nehmotným statkom, k nakladaniu s ktorými sa vyžaduje právny titul) (ďalej aj ako „**Majetok, ktorý je predmetom duševného vlastníctva**“), na základe písomného zmluvného vzťahu, vrátane rámcovej dohody, z obsahu ktorých musí vyplývať splnenie nasledovných podmienok:
2. Ak Prijímateľ nadobudne Majetok, ktorý je predmetom duševného vlastníctva, na základe zmluvy, ktorej účelom/predmetom je aj vytvorenie alebo zabezpečenie vytvorenia diela alebo iného Majetku, ktorý je predmetom duševného vlastníctva, pre Projekt, Prijímateľ ako nadobúdateľ musí byť oprávnený v rozsahu, v akom to nevylučujú právne predpisy SR kogentnej povahy, použiť dielo alebo vykonávať práva viažuce sa k Majetku, ktorý je predmetom duševného vlastníctva, v súvislosti s Projektom na základe vecne, miestne a časovo neobmedzenej, výhradnej, trvalej, bez osobitného súhlasu Dodávateľa a/alebo autora prevoditeľnej, v písomnej forme vyjadrenej licencie (súhlasu), ktorej (ktorého) obsahom nebudú žiadne obmedzenia Prijímateľa pri používaní diela alebo pri vykonávaní iného práva k Majetku, ktorý je predmetom duševného vlastníctva, ktoré by vyžadovali dodatočný alebo osobitný súhlas Dodávateľa a/alebo autora na uplatňovanie práv k dielu alebo dodatočný alebo osobitný súhlas majiteľa práva na vykonávanie iného práva k Majetku, ktorý je predmetom duševného vlastníctva, v dôsledku čoho bude Prijímateľ oprávnený všetky práva k Majetku, ktorý je predmetom duševného vlastníctva, nerušene a neobmedzene aplikovať, užívať, požívať, šíriť, rozmnožovať, prepracovať, spájať, spracovať, adaptovať, uviesť na verejnosti, ďalej vyvíjať a chrániť a nakladať s nimi na ľubovoľný účel (vrátane tých spôsobov použitia Majetku, ktorý je predmetom duševného vlastníctva, ktoré nad rámec účelu zmluvného vzťahu s Dodávateľom súvisia s dosiahnutím alebo udržaním cieľa Projektu podľa čl. 2 VP), prípadne v rovnakom rozsahu ich previesť či poskytnúť čiastočne alebo v celosti tretej osobe, pričom takáto licencia sa poskytuje bezodplatne a bezpodmienečne tak, aby Prijímateľovi nevznikali v tejto súvislosti dodatočné náklady z dôvodu výkonu jeho práv týkajúcich sa Majetku, ktorý je predmetom duševného vlastníctva. V zmluve s Dodávateľom je Prijímateľ povinný zabezpečiť, že práva a povinnosti z udelenej licencie prechádzajú na právneho nástupcu/dedičov Prijímateľa.
3. V zmluve podľa bodu A. budú zahrnuté ustanovenia o možnosti zverejnenia/uvádzania autorov, výrobcov a subdodávateľov Dodávateľa.
4. Ak Prijímateľ nadobudne Majetok, ktorý je predmetom duševného vlastníctva, na základe zmluvy, ktorej predmetom je dodávka existujúceho diela alebo iného existujúceho práva k Majetku, ktorý je predmetom duševného vlastníctva, pre Projekt, ktoré nebolo zhotovené podľa požiadaviek Prijímateľa a ktoré sa v rovnakej alebo obdobnej podobe ponúka aj iným osobám, Prijímateľ ako nadobúdateľ musí byť oprávnený v rozsahu, v akom to nevylučujú právne predpisy SR kogentnej povahy, použiť dielo alebo vykonávať práva k Majetku, ktorý je predmetom duševného vlastníctva, tak, aby mohol realizovať Projekt a cieľ Projektu a zabezpečiť Udržateľnosť Projektu bez obmedzení a bez toho, aby vznikali dodatočné náklady vzťahujúce sa k prevádzke majetku z dôvodu výkonu práv k Majetku, ktorý je predmetom duševného vlastníctva, alebo z dôvodu iného používania Majetku, ktorý je predmetom duševného vlastníctva. Za účelom dodržania podmienok uvedených v predchádzajúcej vete je Prijímateľ povinný využiť všetky možnosti, ktoré mu umožňujú právne predpisy SR, vrátane úpravy udelenia licencie analogicky podľa bodu A, pri zohľadnení štandardných licenčných podmienok vzťahujúcich sa na dodávaný Majetok, ktorý je predmetom duševného vlastníctva.
5. Majetok nadobudnutý z NFP nemôže byť bez predchádzajúceho písomného súhlasu Poskytovateľa počas Realizácie Projektu a počas Obdobia Udržateľnosti Projektu (ak sa na Projekt vzťahuje):
   1. prevedený na tretiu osobu,
   2. prenajatý tretej osobe alebo prenechaný do iného druhu užívania, resp. spôsobu používania tretej osobe, v celku alebo čiastočne, s výnimkou vyplývajúcou z ods. 1 písm. b) bod (i) tohto článku alebo s výnimkou vyplývajúcou z Výzvy,
      1. zaťažený akýmkoľvek právom tretej osoby, okrem prípadu, ak podľa Poskytovateľa nemá vplyv na dosiahnutie a udržanie cieľa Projektu podľa čl. 2 VP a nie je v rozpore s Výzvou.
6. Prijímateľ je povinný akúkoľvek dispozíciu s Majetkom nadobudnutým z NFP vykonať až po udelení predchádzajúceho písomného súhlasu Poskytovateľa, a to aj v prípadoch, na ktoré sa vzťahujú výnimky uvedené v ods. 1 a 2 tohto článku, alebo vo vzťahu k takým úkonom, o ktorých sa Prijímateľ domnieva, že sa na nich nevzťahujú ods. 1 a 2 tohto článku. Ak úkon pri dispozícii s Majetkom nadobudnutým z NFP podlieha Verejnému obstarávaniu, je Prijímateľ povinný postupovať pri tejto dispozícii podľa zákona o VO a pravidiel uvedených v Právnych dokumentoch, pričom Poskytovateľ overí súlad tejto dispozície so zákonom o VO a/alebo pravidlami uvedenými v Právnych dokumentoch ešte pred vydaním písomného súhlasu. Poskytovateľ môže udeliť súhlas s tým, že podmienky uvedené v ods. 1 písm. b) bod (i) a (ii) a v ods. 2 písm. a) a b) tohto článku sa budú vzťahovať na určitú časť Majetku nadobudnutého z NFP len v obmedzenej miere, alebo sa na neho nebudú vzťahovať vôbec (ide napríklad o tzv. vyvolané investície). O súhlas podľa tohto odseku žiada Prijímateľ Poskytovateľa, pričom súčasťou žiadosti je dôsledné vecné odôvodnenie splnenia podmienok na udelenie súhlasu, inak Poskytovateľ súhlas nevydá.
7. Porušenie povinnosti Prijímateľa podľa ods. 1 písm. b) bod (i) a (ii) a podľa ods. 2 tohto článku môže v závislosti od rozsahu porušenia a druhu Majetku nadobudnutého z NFP, ku ktorému sa porušenie povinnosti viaže, predstavovať Podstatnú zmenu Projektu, s ohľadom na jej definíciu uvedenú v čl. 1 ods. 4 VP.
8. Pri dodržaní podmienok uvedených v ods. 1 až 3 tohto článku Prijímateľ zároveň berie na vedomie, že scudzenie, prenájom alebo akékoľvek iné prenechanie Majetku nadobudnutého z NFP za iných ako trhových podmienok môže zakladať štátnu alebo pomoc *de minimis* podľa Pravidiel štátnej pomoci, v dôsledku čoho bude Prijímateľ povinný vrátiť alebo vymôcť vrátenie takto poskytnutej štátnej pomoci alebo pomoci *de minimis* spolu s úrokmi vo výške, v lehotách a spôsobom vyplývajúcim z uvedených právnych predpisov SR alebo z Právnych aktov EÚ. Prijímateľ je povinný vrátiť NFP alebo jeho časť dotknutú konaním alebo opomenutím Prijímateľa uvedeným v prvej vete tohto odseku v súlade s čl. 18 VP.
9. Prijímateľ je povinný využívať alebo zabezpečiť využívanie výhradnej licencie podľa ods. 1 písm. b) bod (v) bod A. tohto článku tak, aby Dodávateľovi alebo autorovi diela nevzniklo právo odstúpiť od licenčnej zmluvy.
10. Prijímateľ je povinný poskytnúť Poskytovateľovi a príslušným orgánom SR a EÚ všetku dokumentáciu vytvorenú pri alebo v súvislosti s Realizáciou aktivít Projektu, a týmto zároveň udeľuje Poskytovateľovi a príslušným orgánom SR a EÚ právo na použitie údajov z tejto dokumentácie na účely súvisiace s Projektom pri zohľadnení autorských a priemyselných práv Prijímateľa k Majetku, ktorý je predmetom duševného vlastníctva, alebo obchodného tajomstva.
11. Porušenie povinností Prijímateľa uvedených v tomto článku alebo vykonanie právneho úkonu v súvislosti s Majetkom nadobudnutým z NFP bez predchádzajúceho písomného súhlasu Poskytovateľa podľa ods. 3 tohto článku, predstavuje porušenie podmienok pre poskytnutie NFP a Prijímateľ je povinný vrátiť NFP alebo jeho časť podľa čl. 18 VP.

### ČLÁNOK 11 OPRÁVNENÉ Výdavky

* 1. Oprávnenými výdavkami sú všetky výdavky, ktoré sú nevyhnutné na Realizáciu aktivít Projektu tak, ako je uvedený v článku 2 VP a v Prílohe č. 2 rozhodnutia a ktoré spĺňajú všetky nasledujúce podmienky:

1. skutočne vznikli počas Realizácie hlavných aktivít Projektu (od Začatia realizácie hlavných aktivít Projektu do Ukončenia realizácie hlavných aktivít Projektu) na realizáciu Projektu (nutná existencia priameho spojenia s Projektom) v rámci oprávneného časového obdobia stanoveného vo Výzve, najskôr 1. januárom 2021 a boli uhradené najneskôr 31. decembra 2029, pričom vystavenie účtovného dokladu, ako aj úhrada oprávneného výdavku nemusí z časového hľadiska nevyhnutne spadať do obdobia Realizácie hlavných aktivít Projektu, ktoré ohraničuje iba obdobie do kedy má výdavok vzniknúť, úhrada oprávnených výdavkov však musí byť uskutočnená najneskôr do 31. decembra 2029;
2. v nadväznosti na písm. a) tohto odseku oprávnené môžu byť aj výdavky na podporné Aktivity, ktoré sa vecne viažu k hlavným Aktivitám a ktoré boli vykonávané pred Začatím realizácie hlavných aktivít Projektu, najskôr od 1. januára 2021 alebo po Ukončení realizácie hlavných aktivít Projektu, najneskôr však do uplynutia 3 mesiacov od Ukončenia realizácie hlavných aktivít Projektu alebo do podania záverečnej Žiadosti o platbu, podľa toho, ktorá skutočnosť nastane skôr, najneskôr však do 31. decembra 2029;
3. patria do Skupiny výdavkov odsúhlaseného rozpočtu Projektu pri rešpektovaní postupov pri zmenách Projektu vyplývajúcich z bodu 5. rozhodnutia a z týchto VP, sú v súlade s obsahovou stránkou Projektu a prispievajú k dosiahnutiu plánovaných cieľov Projektu a sú s nimi v súlade,
4. spĺňajú podmienky oprávnenosti výdavkov podľa príslušnej Výzvy alebo iného Právneho dokumentu Poskytovateľa, ktorým sa určujú podmienky oprávnenosti výdavkov a v záveroch z kontroly Verejného obstarávania bolo skonštatované, že je možné výdavky pripustiť do financovania, ak relevantné;
5. viažu sa na Aktivitu Projektu v rozsahu, v akom bola Aktivita Projektu skutočne realizovaná (napr. v nadväznosti na rozpočet Projektu);
6. boli premietnuté do účtovníctva Prijímateľa v zmysle príslušných právnych predpisov SR a podmienok stanovených v rozhodnutí, bez ohľadu na charakter Oprávneného výdavku;
7. boli Prijímateľom uhradené (napr. Dodávateľovi, zamestnancom Prijímateľa, v súvislosti s nimi), pričom ich uhradenie musí byť doložené najneskôr pred ich predložením v Žiadosti o platbu, najneskôr však do 31.12.2029; podmienka úhrady výdavkov nemusí byť splnená, ak ide o:
8. výdavky, na ktoré sa vzťahuje výnimka uvedená v čl. 6 ods. 7 a ods. 8 písm. c) VP,
9. Výdavky vykazované zjednodušeným spôsobom vykazovania alebo Výdavky vykazované formou FNLC,
10. výdavky vynaložené vo forme Vecného príspevku,
11. odpisy v rozsahu, v akom sú Oprávneným výdavkom v Projekte,
12. výdavky, pri ktorých sa táto podmienka nevyžaduje  s ohľadom na konkrétny systém financovania v súlade s podmienkami upravenými v Právnom dokumente (napr. v Príručke k finančnému riadeniu fondov EÚ na programové obdobie 2021 – 2027);
13. sú identifikovateľné, preukázateľné a sú doložené Účtovnými dokladmi, ktoré sú riadne evidované u Prijímateľa v súlade s Právnymi predpismi SR; preukázanie výdavkov faktúrami alebo Účtovnými dokladmi rovnocennej preukaznej hodnoty sa nevzťahuje na Výdavky vykazované zjednodušeným spôsobom vykazovania, Výdavky vykazované formou FNLC, ani na poskytnutie zálohovej platby; pre účely úhrady Preddavkovej platby, sa za Účtovný doklad považuje aj doklad, na základe ktorého je uhrádzaná Preddavková platba zo strany Prijímateľa Dodávateľovi,
14. boli vynaložené v súlade so pravidlami a podmienkami uvedenými v rozhodnutí, s právnymi predpismi SR a Právnymi aktmi EÚ, vrátane Pravidiel štátnej pomoci;
15. sú v súlade s princípmi hospodárnosti, efektívnosti, účinnosti a účelnosti;
16. navzájom sa časovo a vecne neprekrývajú a neprekrývajú sa ani s inými prostriedkami z verejných zdrojov; sú dodržané pravidlá krížového financovania;
17. Majetok nadobudnutý z NFP, na obstaranie ktorého boli výdavky vynaložené, musí byť zakúpený od tretích strán za trhových podmienok na základe výsledkov Verejného obstarávania bez toho, aby nadobúdateľ vykonával kontrolu nad predávajúcim v zmysle článku 3 Nariadenia Rady (ES) č. 139/2004 z 20. 1. 2004 o kontrole koncentrácií medzi podnikmi (Nariadenie ES o fúziách) alebo naopak;
18. ak Prijímateľovi vzniká povinnosť v súvislosti s Projektom vykonať Verejné obstarávanie podľa právneho predpisu SR alebo Právneho aktu EÚ alebo podľa týchto VP alebo podľa Právneho dokumentu, výdavok je oprávnený iba vtedy, ak bolo Verejné obstarávanie vykonané podľa pravidiel vyplývajúcich z uvedených dokumentov a právneho základu upravujúcimi oblasť Verejného obstarávania, vždy za ceny, ktoré spĺňajú kritérium hospodárnosti, účelnosti, účinnosti a efektívnosti vyplývajúce z Výzvy, z článku 33 Nariadenia 2024/2509 a z § 19 zákona o rozpočtových pravidlách;
19. sú vynakladané na majetok, ktorý je nový, nebol dosiaľ používaný a Prijímateľ s ním v minulosti žiadnym spôsobom nedisponoval, ak z obsahu Výzvy alebo Právneho dokumentu nevyplýva iný režim.
    1. Ak výdavok nespĺňa podmienky oprávnenosti podľa ods. 1 tohto článku, takéto Neoprávnené výdavky nie sú spôsobilé na preplatenie z NFP v rámci ŽoP a o takto vyčíslené Neoprávnené výdavky bude znížená suma požadovaná na preplatenie v rámci ŽoP, ak vo zvyšnej časti bude ŽoP schválená. Ak nesplnenie podmienok oprávnenosti výdavkov podľa ods. 1 tohto článku zistí oprávnená osoba na výkon kontroly a auditu uvedená v čl. 14 ods. 1 VP alebo správny orgán, Prijímateľ je povinný vrátiť NFP alebo jeho časť zodpovedajúcu takto vyčísleným Neoprávneným výdavkom podľa čl. 18 VP bez ohľadu na skutočnosť, že pôvodne mohli byť tieto výdavky klasifikované ako Oprávnené výdavky alebo Schválené oprávnené výdavky. Všeobecné pravidlo týkajúce sa opätovnej kontroly/auditu uvedené v čl. 14 ods. 6 VP sa vzťahuje aj na zmenu výdavkov z Oprávnených výdavkov/Schválených oprávnených výdavkov na Neoprávnené výdavky.

**Článok 12 SPOLOČNÉ USTANOVENIA K ÚČTOM PRIJÍMATEĽA A PLATBÁM**

1. Podrobnosti týkajúce sa účtu Prijímateľa, možnosti a podmienky využitia iných účtov, zapojenie zriaďovateľov do finančných tokov a iné stanovuje Právny dokument (Príručka k finančnému riadeniu fondov EÚ na programové obdobie 2021 – 2027
2. Ak je Prijímateľom štátna rozpočtová organizácia, Poskytovateľ zabezpečí poskytnutie NFP Prijímateľovi rozpočtovým opatrením podľa zákona o rozpočtových pravidlách prostredníctvom úpravy limitov výdavkov viazaním výdavkov v rozpočte Poskytovateľa a navýšením limitov výdavkov Prijímateľa. V ostatných prípadoch Poskytovateľ zabezpečí poskytnutie NFP Prijímateľovi bezhotovostne na neúročený účet vedený v EUR (ďalej len „**účet Prijímateľa**“). Číslo účtu Prijímateľa je uvedené v Prílohe č. 2 rozhodnutia (Predmet podpory). Prijímateľ je povinný udržiavať účet Prijímateľa otvorený a nesmie ho zrušiť až do Finančného ukončenia Projektu.
3. Poskytovateľ zabezpečí poskytnutie NFP, resp. jeho časti (ďalej aj „**platba**“) výlučne na základe Žiadosti o platbu predloženej Prijímateľom po nadobudnutí účinnosti rozhodnutia. Podrobnosti a detailné postupy realizácie platieb pre jednotlivé spôsoby financovania (predfinancovanie, zálohová platba, refundácia alebo ich kombinácia) sú upravené v Právnom dokumente (napr. v Príručke k finančnému riadeniu fondov EÚ na programové obdobie 2021 – 2027).

Prijímateľ je povinný vo všetkých predkladaných Žiadostiach o platbu uvádzať výlučne výdavky, ktoré zodpovedajú podmienkam uvedeným v článku 11 VP. Prijímateľ zodpovedá za pravosť, správnosť a kompletnosť údajov uvedených v Žiadosti o platbu.

1. Ak Žiadosť o platbu obsahuje výdavky, vo vzťahu ku ktorým Poskytovateľ nedisponuje všetkými relevantnými podkladmi pre to, aby mohol Žiadosť o platbu schváliť alebo existuje podozrenie na Nezrovnalosť vo vzťahu k výdavkom predloženým v Žiadosti o platbu, Poskytovateľ je podľa čl. 74 nariadenia o spoločných ustanoveniach alebo podľa § 10 ods. 7 zákona o príspevkoch z fondov EÚ oprávnený pozastaviť schvaľovanie dotknutých výdavkov.
2. Deň aktivácie rozpočtového opatrenia v prípade štátnej rozpočtovej organizácie alebo deň pripísania platby na účet Prijímateľa sa považuje za deň čerpania NFP, resp. jeho časti.
3. Na účely tohto rozhodnutia sa za úhradu Účtovných dokladov môže považovať aj:
   * + 1. úhrada Účtovných dokladov postupníkovi, v prípade, že veriteľ postúpil pohľadávku voči Prijímateľovi týkajúcu sa Realizácie aktivít Projektu tretej osobe podľa § 524 až § 530 Občianskeho zákonníka,
       2. úhrada oprávnenej osobe na základe výkonu rozhodnutia voči veriteľovi Prijímateľa (napr. Dodávateľovi) podľa právnych predpisov SR,
       3. ak Prijímateľ nemôže splniť svoj záväzok veriteľovi, pretože veriteľ je neprítomný alebo je v omeškaní, alebo ak Prijímateľ má odôvodnené pochybnosti, kto je veriteľom, alebo veriteľa nepozná, nastávajú účinky splnenia záväzku, ak jeho predmet Prijímateľ uloží do notárskej úschovy na účely splnenia záväzku. Vynaložené potrebné náklady s tým spojené znáša veriteľ.
4. Ak veriteľ (napr. Dodávateľ) postúpil pohľadávku voči Prijímateľovi tretej osobe podľa § 524 až § 530 Občianskeho zákonníka, Prijímateľ v rámci Dokumentácie k Žiadosti o platbu predloží aj dokumenty preukazujúce postúpenie pohľadávky veriteľa (napr. Dodávateľa) na postupníka.
5. Ustanovenia tohto článku sa nevzťahujú na Prijímateľa, ktorý by sa pri aplikácii niektorého z vyššie uvedených postupov dostal do rozporu s právnymi predpismi SR (napr. so zákonom o rozpočtových pravidlách). Ustanovenia tohto článku sa zároveň nevzťahujú ani na pohľadávku podľa čl. 16 ods. 1 VP.
6. Lehoty v rámci systému predfinancovania sa stanovujú nasledovne:
   1. po poskytnutí platby systémom predfinancovania je Prijímateľ povinný celú jej výšku zúčtovať, a to predložením Žiadosti o platbu (zúčtovanie predfinancovania) Poskytovateľovi do 10 dní odo dňa aktivácie rozpočtového opatrenia/pripísania týchto finančných prostriedkov na účet Prijímateľa;
   2. Prijímateľ je povinný vrátiť nezúčtovaný rozdiel poskytnutého predfinancovania (na účet určený Poskytovateľom) podľa podmienok definovaných v Právnom dokumente (napr. v Príručke k finančnému riadeniu EÚ fondov na programové obdobie 2021 – 2027), a to najneskôr do 10 dní od uplynutia lehoty na zúčtovanie. V prípade, ak je Prijímateľom  štátna rozpočtová organizácia a prostriedky prijaté rozpočtovým opatrením  alebo časť z nich nevyčerpala, štátna rozpočtová organizácia vracia nezúčtovaný rozdiel poskytnutého predfinancovania na prvok štátneho rozpočtu určený Poskytovateľom rozpočtovým opatrením podľa podmienok definovaných v Právnom dokumente (napr. v Príručke k finančnému riadeniu fondov EÚ na programové obdobie 2021 – 2027), a to najneskôr do 10 dní od uplynutia lehoty na zúčtovanie.
7. Lehoty v rámci systému zálohových platieb sa stanovujú nasledovne:
   1. po poskytnutí zálohovej platby je Prijímateľ povinný poskytnutú zálohovú platbu priebežne zúčtovávať, a to predkladaním Žiadostí o platbu (zúčtovania zálohovej platby), pričom najneskôr do 12 mesiacov odo dňa aktivácie rozpočtového opatrenia/pripísania platby na účte Prijímateľa je Prijímateľ povinný zúčtovať 100 % sumy každej jednej poskytnutej zálohovej platby  podľa podmienok definovaných v Právnom dokumente (napr. v Príručke k finančnému riadeniu EÚ fondov na programové obdobie 2021 – 2027);
   2. ak Prijímateľ nezúčtuje 100 % poskytnutej zálohovej platby do 12 mesiacov odo dňa aktivácie rozpočtového opatrenia/pripísania platby na účte Prijímateľa podľa písm. a) tohto odseku, Prijímateľ je povinný najneskôr do 10 dní po uplynutí 12-mesačnej lehoty vrátiť sumu nezúčtovaného rozdielu na účet určený Poskytovateľom. V prípade, ak je Prijímateľom  štátna rozpočtová organizácia a prostriedky prijaté rozpočtovým opatrením  alebo časť z nich nevyčerpala, štátna rozpočtová organizácia vracia nezúčtovaný rozdiel poskytnutého predfinancovania na prvok štátneho rozpočtu určený Poskytovateľom rozpočtovým opatrením podľa podmienok definovaných v Právnom dokumente (napr. v Príručke k finančnému riadeniu fondov EÚ na programové obdobie 2021 – 2027), a to najneskôr do 10 dní od uplynutia lehoty na zúčtovanie. Ak Poskytovateľ v zúčtovaní zálohovej platby (predloženej Prijímateľom) identifikoval Neoprávnené výdavky až po uplynutí 12-mesačnej lehoty na zúčtovanie, Prijímateľ je povinný vrátiť sumu nezúčtovaného rozdielu poskytnutej zálohovej platby podľa podmienok uvedených v čl. 18 VP.
8. Ak na základe nepravých, nepravdivých alebo nesprávnych údajov dôjde k vyplateniu alebo schváleniu platby, Prijímateľ je povinný vrátiť podľa čl. 18 VP takto vyplatené alebo schválené prostriedky Bezodkladne, odkedy sa o tejto skutočnosti dozvedel.

**Článok 13 ÚČTOVNÍCTVO A UCHOVÁVANIE ÚČTOVNEJ DOKUMENTÁCIE**

1. Prijímateľ je povinný účtovať o skutočnostiach týkajúcich sa  Projektu v súlade s § 38 ods. 1 zákona o príspevkoch z fondov EÚ.
2. Záznamy v účtovníctve alebo evidencii Prijímateľa musia zabezpečiť údaje na účely monitorovania pokroku dosiahnutého pri Realizácii aktivít Projektu, vytvoriť základ pre nárokovanie platieb a uľahčiť proces kontroly výdavkov zo strany príslušných orgánov.
3. Prijímateľ je povinný uchovávať a ochraňovať účtovnú dokumentáciu alebo evidenciu podľa § 38 ods. 3 zákona o príspevkoch z fondov EÚ týkajúce sa Projektu podľa zákona o účtovníctve v znení neskorších predpisov a v lehote uvedenej v článku 20 VP.
4. Ak sa podľa Výzvy poskytujú finančné prostriedky z NFP ďalej užívateľovi, Prijímateľ je povinný zabezpečiť, aby bol užívateľ v zmluve alebo v inom dokumente upravujúcom vzťah medzi Prijímateľom a užívateľom viazaný záväzkami vyplývajúcimi z tohto článku primerane.

### Článok 14 KONTROLA/AUDIT

1. Osoby oprávnené na výkon kontroly/auditu sú najmä:
   1. Poskytovateľ a ním poverené osoby,
   2. Sprostredkovateľský orgán pre kontrolu VO,
   3. útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
   4. Najvyšší kontrolný úrad SR a ním poverené osoby,
   5. Orgán auditu podľa § 12 zákona o príspevkoch z fondov EÚ, Úrad vládneho auditu a Orgánom auditupoverené osoby,
   6. splnomocnení zástupcovia Európskej komisie a Európskeho dvora audítorov,
   7. Orgán zabezpečujúci ochranu finančných záujmov EÚ podľa § 8 zákona o príspevkoch z fondov EÚ**, Európsky úrad pre boj proti podvodom,**
   8. osoby prizvané orgánmi uvedenými v písm. a) až g) podľa príslušných právnych predpisov SR alebo Právnych aktov EÚ.
2. Kontrolou/auditom Projektu sa rozumie súhrn činností osôb oprávnených na výkon kontroly/auditu a nimi prizvaných osôb, ktorými sa overuje plnenie podmienok poskytnutia NFP podľa rozhodnutia, súlad nárokovaných finančných prostriedkov a ostatných údajov predložených zo strany Prijímateľa a súvisiacej dokumentácie s právnymi predpismi SR a Právnymi aktmi EÚ, dodržiavanie hospodárnosti, efektívnosti, účinnosti a účelnosti použitia poskytnutého NFP, dôsledné a pravidelné overenie dosiahnutého pokroku Realizácie aktivít Projektu, vrátane dosiahnutých hodnôt Merateľných ukazovateľov Projektu a ďalšie povinnosti stanovené Prijímateľovi v rozhodnutí. Kontrola/audit Projektu sú vykonávané podľa zákona o finančnej kontrole a audite, a to formou administratívnej finančnej kontroly povinnej osoby, prípadne aj finančnej  kontroly na mieste, v prípade auditu formou vládneho auditu. Kontrola súladu Projektu s pravidlami a postupmi Verejného obstarávania sa vykonáva podľa zákona o VO; ak sa vzhľadom na charakter zákazky zákon o VO neuplatní, kontrola sa vykonáva podľa aplikovateľného právneho základu vyplývajúceho z právnych predpisov SR a/alebo Právnych aktov EÚ a/alebo Právnych dokumentov.
3. Prijímateľ je povinný umožniť výkon kontroly/auditu zo strany oprávnených osôb na výkon kontroly/auditu podľa príslušných právnych predpisov SR a Právnych aktov EÚ, najmä zákona o príspevkoch z fondov EÚ, zákona o finančnej kontrole a audite a podľa rozhodnutia. Prijímateľ je povinný počas výkonu kontroly/auditu zabezpečiť prítomnosť osôb zodpovedných za Realizáciu aktivít Projektu.
4. Oprávnené osoby na výkon kontroly/auditu môžu vykonať kontrolu/audit u Prijímateľa kedykoľvek počas Realizácie Projektu ako aj po jej skončení v Období Udržateľnosti Projektu. Poskytovateľ je oprávnený prerušiť plynutie lehôt vo vzťahu k výkonu kontroly Žiadosti o platbu formou administratívnej finančnej kontroly pred jej uhradením/zúčtovaním v prípadoch stanovených v čl. 74 ods. 1 nariadenia o spoločných ustanoveniach.
5. Prijímateľ je povinný informovať Poskytovateľa o začatí akejkoľvek kontroly/auditu osobami podľa ods. 1 písm. c) až h) tohto článku a súčasne zaslať Poskytovateľovi na vedomie návrh správy z kontroly/správu z kontroly alebo iný relevantný výsledný dokument z vykonanej kontroly/auditu/vyšetrovania/konania týchto osôb. Poskytovateľ má právo pristúpiť k postupu Prebiehajúceho skúmania. Prijímateľ je povinný prijať opatrenia  na nápravu nedostatkov a na odstránenie príčin ich vzniku zistených kontrolou/auditom v zmysle čiastkovej správy z kontroly/správy z kontroly/čiastkovej správy z auditu/správy z auditu/iného výstupného dokumentu z kontroly/auditu v lehote stanovenej oprávnenými osobami na výkon kontroly/auditu. Prijímateľ je  povinný zaslať príslušnej oprávnenej osobe na výkon kontroly/auditu v danom prípade a vždy aj Poskytovateľovi, ak nie je v konkrétnom prípade osobou vykonávajúcou kontrolu, písomný zoznam opatrení prijatých na nápravu nedostatkov a na odstránenie príčin ich vzniku (ďalej len „**písomný zoznam prijatých opatrení**”) v lehote uvedenej v čiastkovej správe z kontroly/správe z kontroly/čiastkovej správe z auditu/správe z auditu/inom výstupnom dokumente z kontroly/auditu a na výzvu Poskytovateľa/iných oprávnených osôb na výkon kontroly/auditu predložiť Dokumentáciu preukazujúcu splnenie prijatých opatrení. Prijímateľ je zároveň povinný prepracovať a predložiť v lehote určenej oprávnenou osobou na výkon kontroly/auditu prepracovaný písomný zoznam prijatých opatrení, ak oprávnená osoba vyžadovala jeho prepracovanie a predloženie.
6. Právo osôb uvedených v ods. 1 tohto článku na vykonanie kontroly/auditu Projektu nie je obmedzené žiadnym ustanovením rozhodnutia. Prijímateľ berie na vedomie, že vykonaním kontroly/auditu zo strany oprávnených osôb nie je dotknuté právo Poskytovateľa alebo iných osôb uvedených v ods. 1 tohto článku na vykonanie opätovnej kontroly/auditu tých istých skutočností, bez ohľadu na druh vykonanej kontroly/auditu, počas Realizácie Projektu, ako aj po jej skončení v Období Udržateľnosti Projektu. Pri vykonávaní kontroly/auditu sú Poskytovateľ alebo iné osoby uvedené v ods. 1 tohto článku viazané iba platnými právnymi predpismi a rozhodnutím, nie však závermi predchádzajúcich kontrol/auditov. Tým nie sú nijako dotknuté povinnosti Prijímateľa (týkajúce sa napríklad povinnosti plniť prijaté opatrenia) vyplývajúce z predchádzajúcich kontrol/auditov. Povinnosť Prijímateľa vrátiť NFP alebo jeho časť, ak táto povinnosť vyplynie z výsledku vykonanej kontroly/auditu kedykoľvek počas doby uvedenej v bode 6. rozhodnutia, nie je dotknutá výsledkom predchádzajúcej kontroly/auditu.

### ČLÁNOK 15 ZMENA PRÁV A POVINNOSTÍ STRÁN

1. Na zmenu vo VP a/alebo v ďalších prílohách rozhodnutia sa vzťahuje režim uvedený v tomto článku VP na právnom základe bodu 5. rozhodnutia, druhá veta. Celý režim zmien je úzko naviazaný na základnú podmienku pre uplatnenie rozhodnutia spočívajúcu v tom, že Prijímateľ a Poskytovateľ sú tou istou osobou. Vzhľadom na to, že sa upravuje režim zmeny práv a povinností Prijímateľa a Poskytovateľa v súvislosti s realizáciou Projektu, zmenami podľa tohto článku nie je v nadväznosti na bod 5. rozhodnutia dotknuté samotné rozhodnutie, ale iba jeho prílohy, ktoré obsahujú práva a povinnosti Strán vo vzťahu k Realizácii aktivít Projektu a Udržateľnosti Projektu (ak sa na Projekt vzťahuje).
2. Prijímateľ je povinný oznámiť Poskytovateľovi všetky skutočnosti, ktoré z jeho hľadiska predstavujú zmenu VP v súvislosti s realizáciou Projektu, ako aj zmenu v ďalších prílohách tohto rozhodnutia (ďalej ako „**zmena vo VP a/alebo v ďalších prílohách rozhodnutia**“), osobitne tie zmeny, ktoré majú negatívny vplyv  na Realizáciu aktivít Projektu alebo dosiahnutie/udržanie cieľa Projektu podľa čl. 2 VP, alebo sa akýmkoľvek spôsobom týkajú alebo môžu týkať neplnenia povinností Prijímateľa z rozhodnutia vo vzťahu k cieľu Projektu podľa čl. 2 VP.

Súčasne je Poskytovateľ oprávnený požadovať od Prijímateľa poskytnutie vysvetlení, informácií, Dokumentácie alebo iného druhu súčinnosti, ktoré odôvodnene považuje za potrebné pre preskúmanie akejkoľvek záležitosti súvisiacej s Projektom.

1. Právo posúdiť zmenu v právach a povinnostiach Strán vyplývajúcich z VP a následne, v prípade súhlasu so zmenou, povinnosť premietnuť túto zmenu do VP a/alebo do ďalších príloh rozhodnutia o NFP, patrí Poskytovateľovi.
2. Upravuje sa režim dovolených zmien vo VP a/alebo v ďalších prílohách rozhodnutia podľa jednotlivých typov zmien nasledovne:
3. formálna zmena vo VP a/alebo v ďalších prílohách rozhodnutia (ďalej aj ako „**formálna zmena**“),
4. zmena vo VP a/alebo v ďalších prílohách rozhodnutia iniciovaná Prijímateľom (ďalej aj ako „**zmena iniciovaná Prijímateľom**“),
5. zmena obsahu vo VP a/alebo v ďalších prílohách rozhodnutia podľa výsledku postupu podľa osobitného predpisu (ďalej aj ako „**technická zmena**“),
6. zmena vo VP a/alebo v ďalších prílohách rozhodnutia iniciovaná Poskytovateľom – ide predovšetkým o aktualizačné zmeny (ďalej aj ako „**zmena iniciovaná Poskytovateľom**“).
7. Zmenu, ktorá má charakter Podstatnej zmeny Projektu, nie je možné schváliť. Projekt, ktorý je zaťažený Podstatnou zmenou Projektu (definovanou v čl. 1 ods. 4 VP), nie je možné financovať. Podstatná zmena Projektu zakladá porušenie podmienok pre poskytnutie NFP a je vždy spojená s povinnosťou Prijímateľa vrátiť NFP alebo jeho časť podľa čl. 18 VP.
8. Ak má zmena formálny charakter (ods. 4 písm. a) tohto článku), dochádza k automatickej zmene vo VP a/alebo v ďalších prílohách rozhodnutia. Zmena má formálny charakter, ak je výsledkom postupu alebo konania podľa osobitného predpisu, odlišného od zákona o VO a/alebo zákona o finančnej kontrole a audite, alebo k nej dôjde na základe takéhoto osobitného predpisu a konečný výsledok je pre Zmluvné strany záväzný. Formálna zmena môže byť iniciovaná oboma Stranami. K zmene vo VP a/alebo v ďalších prílohách rozhodnutia v prípade formálnej zmeny dochádza na základe oznámenia zmeny Stranou, u ktorej zmena nastala, s účinnosťou od kalendárneho dňa, kedy nastali právne účinky zmeny podľa osobitného predpisu alebo na jeho základe a ak ho nie je možné určiť, od kalendárneho dňa, kedy zmena skutočne nastala. Písomná zmena VP a/alebo ďalších príloh rozhodnutia sa z dôvodu formálnej zmeny nevyhotovuje. Formálna zmena sa zapracuje do VP a/alebo do ďalších príloh rozhodnutia v rámci ich ďalších zmien, ak sa ďalšie zmeny riešia prostredníctvom vyhotovenia písomnej zmeny. Formálna zmena sa premietne do ITMS v tej časti údajov, ktoré sa v dôsledku formálnej zmeny zmenili.
9. Všetky zmeny vo VP a/alebo v ďalších prílohách rozhodnutia, ktoré navrhuje Prijímateľ, sa vykonajú v režime zmeny iniciovanej Prijímateľom nasledovne:
   1. Prijímateľ navrhne vykonanie zmeny Poskytovateľovi. V návrhu uvedie, akú zmenu navrhuje, jej odôvodnenie a určenie momentu, od ktorého má zmena vyvolávať právne účinky, ak bude schválená. Prijímateľ je povinný požiadať o vykonanie zmeny najneskôr 45 kalendárnych dní pred skončením Realizácie hlavných aktivít Projektu, ak je predmetom tejto zmeny aj presun nevyčerpaných výdavkov medzi Aktivitami, resp. medzi Skupinami výdavkov v rámci jednej Aktivity. V prípade, ak Prijímateľ nepožiada o vykonanie zmeny v lehote stanovenej podľa predchádzajúcej vety, Poskytovateľ je oprávnený túto žiadosť zamietnuť.
   2. Poskytovateľ návrh Prijímateľa prejedná spôsobom, ktorý zabezpečí riadny audit trail. Výsledkom prejednania zmeny je jej schválenie alebo zamietnutie. Schválením sa rozumie aj čiastočné schválenie alebo schválenie inak, než Prijímateľ navrhoval.
   3. Výsledok prejednania zmeny iniciovanej Prijímateľom Poskytovateľ oznámi Prijímateľovi. Ak boli zmeny schválené tak, ako boli Prijímateľom navrhnuté, v oznámení označenom ako „Schválená zmena vo VP a/alebo v ďalších prílohách rozhodnutia“ sa iba odkáže na návrh podaný Prijímateľom. V ostatných prípadoch Poskytovateľ v oznámení uvedie obsah schválenej a/alebo zamietnutej zmeny, pričom časť oznámenia, v ktorej sú obsiahnuté schválené zmeny, bude označená rovnako, ako je uvedené v predchádzajúcej vete. V oznámení Poskytovateľ tiež uvedie účinnosť všetkých schválených zmien, ktorá sa pri jednotlivých zmenách nemusí viazať k tomu istému momentu. Doručením oznámenia o schválení a/alebo zamietnutí zmien sa zmenový proces končí a VP a/alebo ďalšie prílohy rozhodnutia sa menia tak, ako vyplýva z obsahu oznámenia Poskytovateľa „Schválená zmena vo VP a/alebo v ďalších prílohách rozhodnutia“.
   4. Výdavky, ktoré sú výsledkom schválenia zmeny iniciovanej Prijímateľom, alebo sú touto zmenou dotknuté, sú oprávnené od momentu účinnosti schválených zmien, ktorý je určený v oznámení Poskytovateľa podľa písm. c).
   5. V celom zmenovom procese týkajúcom sa zmien iniciovaných Prijímateľom Strany komunikujú a realizujú svoje právne úkony prostredníctvom Informačného monitorovacieho systému. Ak to technicky nie je možné, komunikujú a realizujú svoje právne úkony inými elektronickými prostriedkami, vrátane elektronickej pošty, alebo výnimočne, ak iná možnosť komunikácie nie je možná a Prijímateľ s tým súhlasí, v listinnej podobe podľa čl. 19 VP.
   6. Pri zmene spočívajúcej v zmene v cieľových hodnotách Merateľného ukazovateľa sa postupuje podľa ďalej uvedených pravidiel v závislosti od toho, o aký typ Merateľného ukazovateľa ide, pričom tieto pravidlá majú prednosť pred inými pravidlami týkajúcimi sa riešenia zmeny iniciovanej Prijímateľom:
      1. Ak z komplexného posúdenia zníženia výšky cieľovej hodnoty Merateľného ukazovateľa výsledku navrhovaného Prijímateľom vyplynie, že dôvody požadovaného zníženia sú spôsobené v prevažnej miere faktormi, ktoré Prijímateľ objektívne nemohol ovplyvniť a súčasne nová cieľová hodnota Merateľného ukazovateľa výsledku nie je neprimeraná z časového, finančného a vecného hľadiska v porovnaní so stavom a očakávaniami, ktoré vyplývajú zo Schválenej žiadosti o NFP, Poskytovateľ zmenu schváli, čím dochádza k akceptovaniu zníženej výšky cieľovej hodnoty Merateľného ukazovateľa výsledku zo strany Poskytovateľa bez vplyvu na výšku NFP. Ak nie je splnená čo i len jedna časť z podmienok podľa predchádzajúcej prvej vety, Poskytovateľ môže schváliť zníženie cieľovej hodnoty Merateľného ukazovateľa výsledku s tým, že automatickým dôsledkom takéhoto schválenia je zníženie výšky NFP na základe aplikácie mechanizmu alikvotného vrátenia NFP podľa čl. 18 ods. 1 písm. h) VP.
      2. Cieľová hodnota Merateľného ukazovateľa výstupu je záväzná z hľadiska dosiahnutia jej cieľovej hodnoty podľa Schválenej žiadosti o NFP. Nedosiahnutie cieľovej hodnoty Merateľného ukazovateľa výstupu automaticky spôsobuje zníženie výšky NFP na základe aplikácie mechanizmu alikvotného vrátenia NFP podľa čl. 18 ods. 1 písm. h) VP. Samotné schválenie zníženia cieľovej hodnoty Merateľného ukazovateľa výstupu nemá žiadne účinky vo vzťahu k následnému uplatneniu mechanizmu alikvotného vrátenia NFP. Prijímateľ preto na základe schválenia zníženia cieľovej hodnoty Merateľného ukazovateľa výstupu nenadobúda žiadne legitímne očakávanie týkajúce sa výšky NFP, ktorá mu bude priznaná.
      3. Vo vzťahu k finančnému plneniu Poskytovateľ zníži výšku poskytovaného NFP primerane k dosiahnutiu nižšej hodnoty Merateľného ukazovateľa výstupu oproti plánovanej cieľovej hodnote Merateľného ukazovateľa výstupu uvedenej v Prílohe č. 2 rozhodnutia pri dodržaní minimálnej hranice a ostatných pravidiel uvedených v predchádzajúcich písmenách tohto odseku (vrátane výnimky z tohto postupu uvedenej v písm. a) vyššie), a to podľa čl. 18 ods. 1 písm. h) VP. Ak dochádza ku zníženiu výšky NFP len v súvislosti s niektorými Aktivitami alebo ich časťami v nadväznosti na uplatnenie postupu podľa čl. 18 ods. 1 písm. e) VP, Poskytovateľ vykoná zodpovedajúce zníženie výdavkov na podporné Aktivity Projektu.
      4. Zníženie cieľovej hodnoty Merateľného ukazovateľa sa rieši podľa pravidiel obsiahnutých v tomto odseku vždy, ak schválením zmeny môže byť (v prípade Merateľného ukazovateľa výsledku), alebo bude (v prípade Merateľného ukazovateľa výstupu) znížená výška NFP po ukončených Verejných obstarávaniach z aktuálne platného rozpočtu k rozhodnutiu uvedeného v ITMS upraveného v zmysle odseku 8 písm. c) tohto článku VP v dôsledku aplikácie mechanizmu alikvotného vrátenia NFP. Ak je aplikácia mechanizmu alikvotného vrátenia NFP v dôsledku zníženia cieľovej hodnoty Merateľného ukazovateľa vylúčená, zníženie Merateľného ukazovateľa sa zaznamená vhodným spôsobom v rámci monitorovania Projektu a zmena VP a zmena vo VP alebo v ďalších prílohách rozhodnutia sa z tohto dôvodu nevykoná.
   7. Pri zmene spočívajúcej v zmene Partnera sa postupuje podľa ďalej uvedených pravidiel, pričom tieto pravidlá majú prednosť pred inými pravidlami týkajúcimi sa riešenia zmeny iniciovanej Prijímateľom:
10. Ak k výberu nového Partnera dôjde v dôsledku realizácie vopred stanoveného mechanizmu zmeny Partnera obsiahnutého vo Výzve alebo v Právnom dokumente alebo v zmluve o partnerstve, ktorú Poskytovateľ schválil, novým Partnerom sa stane takto vybratý subjekt, ak je nepochybné, že mechanizmus bol zrealizovaný správne a nevykazuje žiadne podstatné nedostatky.
11. Ak zmena Partnera nie je výsledkom realizácie vopred stanoveného mechanizmu podľa bodu i) tohto odseku, navrhovaná zmena Partnera musí spĺňať všetky podmienky nasledovne:
12. V dôsledku zmeny Partnera nedôjde k porušeniu žiadnej z podmienok poskytnutia príspevku a/alebo ďalšej skutočnosti podľa § 14 ods. 3 zákona o príspevkoch z fondov EÚ, ktoré sa podľa obsahu Výzvy a/alebo Právneho dokumentu a/alebo rozhodnutia aplikujú pri predložení návrhu na zmenu Partnera.
13. Je preukázané, že zmena Partnera nespôsobí žiaden z nasledovných následkov:

* vznik výhody akémukoľvek subjektu v súvislosti s Projektom,
* ukončenie alebo reálne existujúca hrozba ukončenia činnosti tretej osoby, ktorá má byť novým partnerom, v oblasti, ktorá súvisí s Realizáciou Projektu a jeho cieľmi,
* negatívny vplyv alebo reálne existujúca hrozba negatívneho vplyvu na ciele Projektu vo vzťahu k účelu, ktorý sa realizáciou Projektu sleduje z hľadiska cieľov Programu Slovensko alebo jeho častí, alebo negatívny vplyv alebo reálne existujúca hrozba negatívneho vplyvu na cieľ Projektu podľa čl. 2 VP,

1. Prijímateľ zabezpečí, aby v prípade postupu podľa bodu i) alebo podľa bodu ii) tohto odseku nový Partner osobitným úkonom vstúpil do zmluvy o partnerstve namiesto pôvodného Partnera v rovnakom rozsahu práv a povinností ako mal pôvodný Partner; podrobnosti bude obsahovať zmluva o partnerstve. Takýto úkon sa vyžaduje aj vtedy, ak v zmysle osobitného právneho predpisu je nový Partner univerzálnym právnym nástupcom Prijímateľa.
2. K zmene vo VP a/alebo v ďalších prílohách rozhodnutia podľa ods. 4 písm. c) tohto článku dochádza automaticky podľa výsledku postupu podľa zákona o VO a/alebo zákona o finančnej kontrole a audite takto:
3. VP a/alebo v ďalšie prílohy rozhodnutia sa menia v rozsahu oznámenia Poskytovateľa o zmene vo VP a/alebo v ďalších prílohách rozhodnutia, ku ktorej došlo v dôsledku vykonania postupu podľa zákona o VO a/alebo zákona o finančnej kontrole a audite v rámci Projektu. Oznámenie špecifikuje konkrétny rozsah vykonaných zmien, vrátane identifikácie časti VP a/alebo v ďalších príloh rozhodnutia, ktorá sa mení. Takto vykonaná zmena sa označuje ako „Zmena vo VP a/alebo v ďalších prílohách rozhodnutia vykonaná podľa výsledku postupu podľa zákona o VO a/alebo zákona o finančnej kontrole a audite“ s uvedením dátumu odoslania oznámenia Poskytovateľom podľa písm. b) tohto odseku.
4. Zmena vo VP a/alebo v ďalších prílohách rozhodnutia v rozsahu oznámenia Poskytovateľa podľa písm. a) tohto odseku nadobúda účinnosť odoslaním oznámenia Poskytovateľa Prijímateľovi prostredníctvom Informačného monitorovacieho systému, čím zmenový proces končí.
5. Ak je obsahom oznámenia Poskytovateľa podľa písm. a) tohto odseku zmena v  jednotlivých položkách rozpočtu Projektu a/alebo ich bližšia špecifikácia (pričom v tomto prípade nejde o zmenu technických parametrov, t. j. o zmenu technickej špecifikácie), a to podľa výsledkov kontroly Verejného obstarávania, postupuje sa tak, že Poskytovateľ zapracuje zmeny v položkách rozpočtu, vrátane tých, ktoré súvisia s Potvrdenou ex ante finančnou opravou, podľa výsledku kontroly Verejného obstarávania do elektronickej verzie rozpočtu Projektu (spolu so súvzťažne upravenou výškou výdavkov), takto aktualizovaný rozpočet Projektu nahrá do Informačného monitorovacieho systému k Projektu a jeho konečnú upravenú podobu oznámi Prijímateľovi prostredníctvom Informačného monitorovacieho systému. V dôsledku takto vykonaného oznámenia Poskytovateľa dochádza k zmene VP a/alebo v ďalších príloh rozhodnutia aktualizáciou rozpočtu Projektu vrátane dotknutej časti Celkových oprávnených výdavkov. Z hľadiska oprávnenosti výdavkov sú technickou zmenou dotknuté Celkové oprávnené výdavky oprávnené, odkedy skutočne vznikli alebo, ak je to uvedené v oznámení Poskytovateľa podľa písm. a) tohto odseku, v neskorší deň, pričom výška a rozsah oprávnenosti dotknutých Celkových oprávnených výdavkov vyplýva z oznámenia podľa písm. a) tohto odseku. Pre uplatnenie a následné preplatenie zmenou dotknutých Celkových oprávnených výdavkov v ŽoP je podkladom aktualizovaný rozpočet Projektu vykonaný opísaným spôsobom na podklade výsledkov príslušnej kontroly Verejného obstarávania.
6. Zmena iniciovaná Poskytovateľom podľa ods. 4 písm. d) tohto článku sa vykoná tak, že Poskytovateľ oznámi rozsah vykonaných zmien Prijímateľovi prostredníctvom oznámenia označeného ako „Zmena vo VP a/alebo v ďalších prílohách rozhodnutia“. Ak ide o aktualizačné zmeny, pre zlepšenie zrozumiteľnosti môže označenie obsahovať aj túto informáciu. Oznámenie, ktoré je Prijímateľovi zaslané prostredníctvom Informačného monitorovacieho systému, obsahuje celý rozsah Poskytovateľom vykonaných zmien vo VP a/alebo v ďalších prílohách rozhodnutia, a to ich jednotlivým vymenovaním alebo novým úplným znením VP a/alebo ďalších príloh rozhodnutia, ak sú zmeny iniciované Poskytovateľom rozsiahle. V oznámení Poskytovateľ tiež uvedie účinnosť všetkých takto vykonaných zmien a ak je to potrebné, aj vplyv zmien na Celkové oprávnené výdavky Projektu.
7. Do jedného oznámenia o zmene vo VP a/alebo v ďalších príloh rozhodnutia je možné zahrnúť rôzne typy zmien uvedené v ods. 4. V takom prípade sa oznámenie označí tak, aby už z názvu vyplývalo, ktoré typy zmien sú v ňom obsiahnuté a pre obsah oznámenia sa použijú tie ustanovenia tohto článku, ktoré upravujú daný typ zmeny.
8. Ak niektorú zmenu nie je možné podradiť ani pod jeden typ zmien uvedený v ods. 4 tohto článku, rieši sa podľa ustanovení pre zmenu iniciovanú Poskytovateľom.
9. Na schválenie zmeny Projektu nie je právny nárok.
10. Všetky zmeny v Právnych dokumentoch, z ktorých pre Prijímateľa vyplývajú práva a povinnosti alebo ich zmeny, sú pre Prijímateľa záväzné, a to odo dňa nadobudnutia ich účinnosti za predpokladu ich Zverejnenia.

### ČLÁNOK 16 PREVOD A PRECHOD PRÁV A POVINNOSTÍ

* 1. Postúpenie pohľadávky Prijímateľa na vyplatenie NFP na tretiu osobu sa vylučuje, bez ohľadu na právny titul, právnu formu alebo spôsob postúpenia.
  2. Prevod správy pohľadávky Poskytovateľa vzniknutej v súvislosti s Projektom vykonaný v súlade s právnymi predpismi SR nie je nijako obmedzený.
  3. K zmene v subjekte Prijímateľa môže dôjsť len v prípade, ak táto zmena vyplýva z právneho predpisu, alebo z organizačného aktu Poskytovateľa alebo jeho nadriadeného orgánu, s ktorými osobitný predpis spája právne nástupníctvo nového subjektu do všetkých práv a povinností pôvodného subjektu (vrátane práv a povinností vyplývajúcich z individuálnych správnych aktov) a súčasne v jej dôsledku nedôjde k porušeniu žiadnej z podmienok poskytnutia príspevku, ako boli definované vo Výzve. Zmena nastane účinnosťou právneho predpisu alebo organizačného aktu Poskytovateľa alebo jeho nadriadeného orgánu. Splnenie podmienok na zmenu podľa prvej vety overí Poskytovateľ Bezodkladne po tom, ako nastane zmena. Ak z overenia vyplynie, že sú splnené podmienky podľa tohto odseku, pokračuje sa v plnení práv a povinností podľa rozhodnutia s novými subjektmi. Ak z overenia vyplynie, že nie sú splnené podmienky podľa tohto odseku, pôvodný Prijímateľ alebo jeho právny nástupca, ak pôvodný Prijímateľ zanikol, je povinný vrátiť NFP alebo jeho časť podľa čl. 18 VP, ak nie je možné Projekt predčasne ukončiť jedným zo spôsobov uvedených v článku 17 VP bez vzniku povinnosti Prijímateľa vrátiť NFP alebo jeho časť.
  4. Podrobnosti spojené s vykonaním jednotlivých úkonov pri prevode a prechode práv a povinností sú upravené v Právnom dokumente (napr. v Príručke k finančnému riadeniu fondov EÚ na programové obdobie 2021 – 2027) a je potrebné ich vykonať pred zrealizovaním zmeny subjektu.

**ČLÁNOK 17 UKONČENIE PROJEKTU**

1. Projekt, realizovaný na právnom základe rozhodnutia, je možné ukončiť riadne alebo mimoriadne.
2. Riadne ukončenie Projektu nastane kumulatívnym splnením nasledovných podmienok:
   1. ukončením Realizácie aktivít Projektu a uplynutím doby Udržateľnosti, ak sa v rámci Projektu sleduje a
   2. splnením všetkých povinností Prijímateľom v dobe trvania rozhodnutia podľa bodu 6. výroku rozhodnutia, čo potvrdzuje schválenie poslednej Následnej monitorovacej správy Poskytovateľom.
3. K mimoriadnemu ukončeniu Projektu dôjde:
   1. akceptáciou návrhu jednej zo Strán na mimoriadne ukončenie Projektu druhou Stranou, a to dňom akceptácie návrhu, alebo
   2. oznámením Poskytovateľa Prijímateľovi o mimoriadnom ukončení Projektu z dôvodu porušenia podmienok pre poskytnutie NFP, a to dňom doručenia oznámenia alebo
   3. oznámením Prijímateľa Poskytovateľovi o mimoriadnom ukončení Projektu z dôvodov na strane Prijímateľa, a to dňom doručenia oznámenia.
4. Za porušenie podmienok pre poskytnutie NFP, pre ktoré možno mimoriadne ukončiť Projekt podľa ods. 3 písm. b) tohto článku, sa považuje každé porušenie, s ktorým je v týchto VP spojené právo Poskytovateľa mimoriadne ukončiť Projekt, alebo je s porušením spojená povinnosť Prijímateľa vrátiť NFP alebo jeho časť, alebo tiež najmä:
   1. vznik takých okolností na strane Prijímateľa, v dôsledku ktorých bude zmarené dosiahnutie účelu VP a/alebo cieľa Projektu a súčasne nepôjde o Vyššiu moc;
5. nesplnenie alebo porušenie podmienok poskytnutia príspevku, ktoré sú uvedené vo Výzve a ktoré podľa obsahu Výzvy alebo Právneho dokumentu musia byť splnené aj počas doby uvedenej v bode 6. rozhodnutia; to neplatí, ak konkrétna podmienka poskytnutia príspevku zostáva z objektívneho hľadiska splnená, ale iným spôsobom, ako bolo uvedené v Schválenej žiadosti o NFP;
6. porušenie povinností týkajúcich sa vecnej a/alebo časovej stránky Realizácie aktivít Projektu, ktoré majú podstatný negatívny vplyv na Projekt, spôsob jeho realizácie a/alebo cieľ Projektu; ide najmä o zastavenie alebo prerušenie Realizácie aktivít Projektu z dôvodov na strane Prijímateľa, ak ho nie je možné podradiť pod dôvody uvedené v článku 6 VP, porušenie povinností pri použití NFP podľa článku 2 ods. 6 VP, nedodržanie skutočností, podmienok alebo záväzkov týkajúcich sa Projektu, ktoré boli uvedené v Schválenej žiadosti o NFP;
7. ak Poskytovateľ alebo iný kontrolný alebo auditný orgán uvedený v čl. 14 VP v rámci vykonávanej kontroly alebo auditu identifikuje porušenie povinností týkajúcich sa Verejného obstarávania v rámci Projektu uvedených vo Výzve, v rozhodnutí, v zákone o VO alebo v právnych predpisoch, v Právnych aktoch EÚ alebo v Právnych dokumentoch, ak nedôjde k aplikácii postupu podľa § 41 zákona o príspevkoch z fondov EÚ; k ukončeniu Projektu podľa tohto písmena môže dôjsť kedykoľvek počas doby uvedenej v bode 6. rozhodnutia v nadväznosti na vykonanú kontrolu, bez ohľadu na výsledok predchádzajúcich kontrol alebo iných postupov aplikovaných vo vzťahu k Projektu zo strany Poskytovateľa alebo iného oprávneného orgánu;
8. ak sa právoplatným rozhodnutím preukáže spáchanie trestného činu v súvislosti s procesom hodnotenia, výberu Projektu, s Realizáciou aktivít Projektu, alebo ak bude ako opodstatnená vyhodnotená sťažnosť smerujúca k ovplyvňovaniu hodnotiteľov alebo ku konfliktu záujmov alebo k zaujatosti, prípadne ak takéto ovplyvňovanie alebo porušovanie skonštatujú aj bez sťažnosti alebo podnetu na to oprávnené kontrolné orgány;
9. porušenie povinností Prijímateľom podľa čl. 2 ods. 6 VP, ktoré je konštatované v rozhodnutí Komisie vydanom v nadväznosti na čl. 108 Zmluvy o fungovaní EÚ bez ohľadu na to, či došlo k pozastaveniu poskytovania NFP zo strany Poskytovateľa podľa čl. 6 ods. 9 VP;
10. také porušenie povinností Prijímateľa v súvislosti s Projektom, ktoré je považované za Nezrovnalosť v zmysle Nariadenia o spoločných ustanoveniach a Poskytovateľ stanoví, že v prípade neodstránenia porušení povinností Prijímateľa, ktoré boli dôvodom vzniku takejto Nezrovnalosti, v primeranej lehote, ide o dôvod na mimoriadne ukončenie Projektu zo strany Poskytovateľa;
11. porušenie povinností podľa článku 18 odsek 1 a článku 14 odsek 3 týchto VP;
12. vykonanie takého úkonu zo strany Prijímateľa, na ktorý je potrebný písomný súhlas Poskytovateľa, ak súhlas nebol udelený, a to ani dodatočne.
13. Ak splneniu povinnosti Strany bráni Vyššia moc, je druhá Strana oprávnená mimoriadne ukončiť Projekt oznámením len vtedy, ak od vzniku Vyššej moci uplynul aspoň jeden kalendárny rok. V prípade objektívnej nemožnosti plnenia (nezvratný zánik Predmetu Projektu a pod.) sa ustanovenie predchádzajúcej vety neuplatní.
14. Mimoriadne ukončenie Projektu podľa ods. 3 písm. a) tohto článku nemá za následok vznik povinnosti Prijímateľa vrátiť celú sumu už vyplateného NFP, ak došlo k splneniu cieľa Projektu; ak Realizácia aktivít Projektu smerovala k splneniu viacerých cieľov Projektu, uvedené pravidlo sa aplikuje na všetky splnené ciele Projektu. V ostatných prípadoch je Prijímateľ povinný vrátiť časť NFP pomerne k nesplnenej časti cieľa Projektu podľa článku 18 VP. Rozsah práv a povinností, ktoré zostávajú zachované napriek mimoriadnemu ukončeniu Projektu bude obsiahnutý v právnych úkonoch vykonaných podľa ods. 3 písm. a) tohto odseku.
15. V prípade mimoriadneho ukončenia Projektu podľa ods. 3 písm. b) tohto článku je Prijímateľ povinný vrátiť NFP alebo jeho časť podľa článku 18 VP. Vzhľadom na to, že ide o porušenie podmienok pre poskytnutie NFP, ktorých nesplnenie je spojené s povinnosťou ich vrátenia v celom rozsahu podľa článku 18 VP, uplatní sa pri porušení týchto podmienok postup podľa § 31 ods. 7 druhá veta zákona o rozpočtových pravidlách, to znamená, že sa uplatní rovnaký postup, vrátane sankcie, ako pri porušení finančnej disciplíny podľa § 31 odsek 1 písm. b) zákona o rozpočtových pravidlách. Súčasne zostávajú zachované tie práva Poskytovateľa, ktoré podľa svojej povahy majú platiť aj po skončení Projektu, a to najmä právo žiadať vrátenie poskytnutej čiastky NFP, práva uvedené v bode 6. rozhodnutia a ďalšie ustanovenia VP podľa svojho obsahu, ktoré Poskytovateľ uvedie v oznámení. Súčasne zostávajú zachované povinnosti Prijímateľa zodpovedajúce uvedeným právam Poskytovateľa.
16. Prijímateľ je oprávnený mimoriadne ukončiť Projekt podľa ods. 3 písm. c) tohto článku z dôvodu, že nie je schopný realizovať Projekt podľa rozhodnutia, alebo nie je schopný dosiahnuť cieľ Projektu. Ide preto o porušenie podmienok pre poskytnutie NFP, ktorých nesplnenie je spojené s povinnosťou ich vrátenia v celom rozsahu podľa článku 18 VP, v dôsledku čoho sa uplatní pri porušení týchto podmienok postup podľa § 31 ods. 7 druhá veta zákona o rozpočtových pravidlách. To znamená, že sa uplatní rovnaký postup, vrátane sankcie, ako pri porušení finančnej disciplíny podľa § 31 odsek 1 písm. b) zákona o rozpočtových pravidlách. Súčasne zostávajú zachované tie práva Poskytovateľa, ktoré podľa svojej povahy majú platiť aj po skončení Projektu, a to najmä právo žiadať vrátenie poskytnutej čiastky NFP, práva uvedené v bode 6. rozhodnutia a ďalšie ustanovenia VP podľa svojho obsahu a súčasne povinnosti Prijímateľa zodpovedajúce uvedeným právam Poskytovateľa.
17. Ak sa Prijímateľ dostane do omeškania s plnením svojich povinností v súvislosti s Projektom v dôsledku porušenia, resp. nesplnenia povinnosti zo strany Poskytovateľa, nejde o porušenie povinnosti Prijímateľa.

**ČLÁNOK 18 VYSPORIADANIE FINANČNÝCH VZŤAHOV**

1. Prijímateľ je povinný:
2. vrátiť NFP alebo jeho časť, ak ho nevyčerpal podľa podmienok rozhodnutia, alebo ak nezúčtoval celú sumu poskytnutého predfinancovania alebo zálohovej platby, alebo ak mu vznikol kurzový zisk; suma neprevyšujúca 100 EUR podľa § 35 ods. 2 zákona o príspevkoch z fondov EÚ sa uplatní na úhrnnú sumu celkového nevyčerpaného NFP alebo jeho časti z poskytnutých zálohových platieb alebo z poskytnutých predfinancovaní, pričom Poskytovateľ môže tieto čiastkové sumy kumulovať a pri prekročení sumy 100 EUR vymáhať priebežne alebo až pri poslednom zúčtovaní zálohovej platby alebo poskytnutého predfinancovania,
3. vrátiť prostriedky poskytnuté omylom; suma neprevyšujúca 100 EUR podľa § 35 ods. 2 zákona o príspevkoch z fondov EÚ sa v tomto prípade neuplatňuje,
4. vrátiť NFP alebo jeho časť, ak porušil povinnosti uvedené v rozhodnutí a porušenie povinnosti znamená porušenie finančnej disciplíny podľa § 31 ods. 1 písm. a), b), c) zákona o rozpočtových pravidlách; suma neprevyšujúca 100 EUR podľa § 35 ods. 2 zákona o príspevkoch z fondov EÚ sa uplatní na vyplatený NFP alebo jeho časť systémom refundácie alebo na úhrnnú sumu celkového NFP alebo jeho časť nezúčtovaných zálohových platieb alebo predfinancovaní,
5. vrátiť NFP alebo jeho časť, ak v súvislosti s Projektom bolo porušené ustanovenie právneho predpisu SR alebo Právneho aktu EÚ (bez ohľadu na konanie alebo opomenutie Prijímateľa alebo jeho zavinenie) a toto porušenie znamená Nezrovnalosť a nejde o porušenie finančnej disciplíny podľa § 31 ods. 1 písm. a), b), c) zákona o rozpočtových pravidlách; vzhľadom k skutočnosti, že za Nezrovnalosť sa považuje také porušenie podmienok poskytnutia NFP, s ktorým sa spája povinnosť vrátenia NFP alebo jeho časti, v prípade, ak Prijímateľ takýto NFP alebo jeho časť nevráti postupom stanoveným v ods. 3 až 7 tohto článku VP, bude sa na toto porušenie podmienok rozhodnutia aplikovať ustanovenie druhej vety § 31 ods. 7 zákona o rozpočtových pravidlách; suma neprevyšujúca 100 EUR podľa § 35 ods. 2 zákona o príspevkoch z fondov EÚ sa uplatní na úhrnnú sumu Nezrovnalosti,
6. vrátiť NFP alebo jeho časť, ak Prijímateľ porušil pravidlá a postupy Verejného obstarávania a toto porušenie malo alebo mohlo mať vplyv na výsledok Verejného obstarávania alebo pravidlá a postupy vzťahujúce sa na obstarávanie služieb, tovarov a stavebných prác, ak takéto obstarávanie nespadá pod zákon o VO; suma neprevyšujúca 100 EUR podľa § 35 ods. 2 zákona o príspevkoch z fondov EÚ sa uplatní na poskytnutý NFP alebo jeho časť,
7. vrátiť NFP alebo jeho časť, ak Prijímateľ porušil zákaz nelegálneho zamestnávania podľa § 35 ods. 3 zákona o príspevkoch z fondov EÚ; suma neprevyšujúca 100 EUR podľa § 35 ods. 2 zákona o príspevkoch z fondov EÚ sa uplatní na poskytnutý NFP alebo jeho časť,
8. vrátiť NFP alebo jeho časť v iných prípadoch, ak to ustanovujú VP, alebo ak došlo k ukončeniu Projektu podľa čl. 17 VP z dôvodu mimoriadneho ukončenia Projektu; suma neprevyšujúca 100 EUR podľa § 35 ods. 2 zákona o príspevkoch z fondov EÚ sa uplatní na poskytnutý NFP alebo jeho časť,
9. ak to určí Poskytovateľ, vrátiť NFP alebo jeho časť, ak Prijímateľ nedosiahol cieľovú hodnotu Merateľného ukazovateľa Projektu uvedenú v Schválenej žiadosti o NFP s odchýlkou presahujúcou zníženie o viac ako 5 % oproti schválenej cieľovej hodnote, a to úmerne so znížením cieľovej hodnoty Merateľného ukazovateľa Projektu. Zníženie sa vykoná na úrovni Celkových oprávnených výdavkov Projektu; to neplatí, ak bola nedosiahnutá cieľová hodnota iba niektorého Merateľného ukazovateľa výstupu, ku ktorej podľa obsahu Projektu prispievajú iba niektoré hlavné Aktivity alebo ich časti, kedy sa zníženie bude aplikovať iba vo vzťahu k tým hlavným Aktivitám alebo ich častiam, ktoré prispievajú k dosiahnutiu znižovaného Merateľného ukazovateľa výstupu. Ak sa vrátenie NFP alebo jeho časti aplikuje na nedosiahnutie cieľovej hodnoty Merateľného ukazovateľa výsledku podľa čl. 15 ods. 7 VP, uplatní sa pravidlo podľa predchádzajúcej vety primerane. Ak je dosiahnutie cieľovej hodnoty Merateľného ukazovateľa výsledku logicky vecne podmienené dosiahnutím cieľovej hodnoty Merateľného ukazovateľa výstupu a ak dôjde k nedosiahnutiu cieľovej hodnoty Merateľného ukazovateľa výstupu, uplatní sa vrátenie NFP alebo jeho časti iba raz, a to vo vzťahu k nedosiahnutiu cieľovej hodnoty Merateľného ukazovateľa výstupu. Výška NFP, ktorú má Prijímateľ vrátiť podľa tohto ustanovenia, sa vypočíta ako súčin podielu nedosiahnutej hodnoty príslušného Merateľného ukazovateľa Projektu voči plánovanej cieľovej hodnote príslušného Merateľného ukazovateľa Projektu uvedenej v Prílohe č. 2 rozhodnutia a výškou oprávnených výdavkov viažucich sa na Aktivitu, resp. jej časť, v súvislosti s ktorou nebude dosiahnutá cieľová hodnota príslušného Merateľného ukazovateľa Projektu; Suma neprevyšujúca 100 EUR podľa § 35 ods. 2 zákona o príspevkoch  z fondov EÚ sa uplatní na poskytnutý NFP alebo jeho časť. Poskytovateľ upraví podrobnejší postup v Právnom dokumente, ktorý zverejní na svojom webovom sídle,
10. vrátiť preplatok vzniknutý na základe zúčtovania Preddavkovej platby najneskôr spolu s predložením dokladu k preukázaniu dodania predmetu plnenia v súvislosti s Preddavkovou platbou; suma neprevyšujúca 100 EUR podľa § 35 ods. 2 zákona o príspevkoch z fondov EÚ sa uplatní na úhrnnú sumu celkového preplatku Preddavkovej platby.
11. Ak nie je NFP alebo jeho časť vrátený z dôvodov uvedených v ods. 1 tohto článku iniciatívne zo strany Prijímateľa, sumu vrátenia NFP alebo jeho časti stanoví Poskytovateľ v ŽoV, ktorú zašle Prijímateľovi elektronicky prostredníctvom Informačného monitorovacieho systému. K záväznému uplatneniu nároku Poskytovateľa na vrátenie NFP alebo jeho časti na základe ŽoV dochádza zverejnením ŽoV Poskytovateľom vo verejnej časti Informačného monitorovacieho systému. Prijímateľ je o zverejnení ŽoV vo verejnej časti Informačného monitorovacieho systému informovaný automaticky generovanou notifikačnou elektronickou správou z Informačného monitorovacieho systému na e-mailovú adresu kontaktnej osoby. Poskytovateľ v ŽoV uvedie výšku NFP, ktorú má Prijímateľ vrátiť a zároveň identifikuje prvok ŠR/určí čísla účtov, na ktoré je Prijímateľ povinný vrátenie vykonať.
12. Prijímateľ je povinný vrátiť NFP alebo jeho časť uvedený v ŽoV do 90 Dní odo dňa doručenia ŽoV Prijímateľovi vo verejnej časti Informačného monitorovacieho systému. Deň doručenia vo verejnej časti Informačného monitorovacieho systému je totožný s dňom prechodu ŽoV do stavu „Odoslaný dlžníkovi“ v Informačnom monitorovacom systéme. V prípade nedostupnosti relevantnej funkcionality Informačného monitorovacieho systému sa za deň doručenia ŽoV vo verejnej časti Informačného monitorovacieho systému považuje kalendárny deň, kedy bola ŽoV zverejnená prostredníctvom evidencie Komunikácia v Informačnom monitorovacom systéme. Dňom nasledujúcim po dni sprístupnenia ŽoV vo verejnej časti Informačného monitorovacieho systému začína plynúť 90-dňová lehota splatnosti.
13. Prijímateľ, ktorý je štátnou rozpočtovou organizáciou, realizuje vrátenie NFP alebo jeho časti formou platby na účet alebo formou rozpočtového opatrenia v súlade so ŽoV. Prijímateľ, ktorý nie je štátnou rozpočtovou organizáciou realizuje vrátenie NFP alebo jeho časti formou platby na účet. Pri realizácii vrátenia NFP alebo jeho časti formou platby na účet je Prijímateľ povinný uviesť variabilný symbol, ktorý je automaticky generovaný Informačným monitorovacím systémom a je dostupný vo verejnej časti Informačného monitorovacieho systému. Vrátenie NFP alebo jeho časti formou rozpočtového opatrenia vykoná Prijímateľ, ktorý je štátnou rozpočtovou organizáciou, prostredníctvom Informačného monitorovacieho systému.
14. Neuplatňuje sa.
15. Ak Prijímateľ zistí Nezrovnalosť súvisiacu s Projektom, je povinný:
    1. Bezodkladne túto Nezrovnalosť oznámiť Poskytovateľovi,
    2. predložiť Poskytovateľovi príslušné dokumenty týkajúce sa tejto Nezrovnalosti a
    3. vysporiadať túto Nezrovnalosť postupom podľa ods. 2 až 5 tohto článku.

Uvedené povinnosti má Prijímateľ do 5 rokov od 31. decembra roka, v ktorom došlo k Finančnému ukončeniu Projektu.. Táto doba sa predĺži ak nastanú skutočnosti uvedené v čl. 82 ods. 2 nariadenia o spoločných ustanoveniach, a to o čas trvania týchto skutočností.

1. V prípade vrátenia NFP alebo jeho časti z vlastnej iniciatívy Prijímateľa, Prijímateľ pred realizovaním úhrady oznámi Poskytovateľovi výšku vrátenia prostredníctvom verejnej časti Informačného monitorovacieho systému, a to zaevidovaním dokladu vlastnej iniciatívy (z dôvodu evidencie pohľadávky na strane Poskytovateľa). Následne pri realizácii úhrady Prijímateľ uvedie správny variabilný symbol automaticky generovaný Informačným monitorovacím systémom, ktorý je dostupný vo verejnej časti Informačného monitorovacieho systému.
2. Ak Prijímateľ nevráti NFP alebo jeho časť na správne účty alebo pri uskutočnení úhrady neuvedie správny variabilný symbol automaticky generovaný Informačným monitorovacím systémom, príslušný záväzok Prijímateľa zostáva nesplnený a finančné vzťahy voči Poskytovateľovi sa považujú za nevysporiadané.
3. Proti akejkoľvek pohľadávke na vrátenie NFP ako aj proti akýmkoľvek iným pohľadávkam Poskytovateľa voči Prijímateľovi vzniknutých z akéhokoľvek právneho dôvodu Prijímateľ nie je oprávnený jednostranne započítať akúkoľvek svoju pohľadávku.
4. V prípade nedostupnosti niektorej relevantnej funkcionality Informačného monitorovacieho systému Prijímateľ po dohode s Poskytovateľom môže vysporiadanie finančných vzťahov realizovať alternatívnym spôsobom.

### ČLÁNOK 19 KOMUNIKÁCIA STRÁN A DORUČOVANIE

* + - 1. Komunikácia súvisiaca s Projektom si pre svoju záväznosť vyžaduje písomnú formu v elektronickej podobe. Komunikácia prebieha preferovane prostredníctvom Informačného monitorovacieho systému podľa ods. 2 tohto článku. V rámci komunikácie sú Strany povinné uvádzať kód Projektu a názov Projektu podľa čl. 2 VP. V nevyhnutných  prípadoch a so súhlasom Prijímateľa môže mať takáto komunikácia písomnú formu v listinnej podobe.
      2. Pod elektronickou podobou komunikácie podľa ods. 1 tohto článku sa okrem preferovaného spôsobu prostredníctvom Informačného monitorovacieho systému (netýka sa elektronického podania v Informačnom monitorovacom systéme, ktoré je považované za podanie prostredníctvom Ústredného portálu verejnej správy) rozumie najmä bežná komunikácia prostredníctvom elektronickej správy (e-mailu) alebo komunikácia prostredníctvom Ústredného portálu verejnej správy (pričom zo strany Poskytovateľa nejde o výkon verejnej moci, iba o využívanie existujúcich technických prostriedkov vhodných na komunikáciu).

3. Poskytovateľ môže určiť, že bežná komunikácia Strán v súvislosti s Projektom bude prebiehať elektronicky prostredníctvom emailu a zároveň môže určiť aj podmienky takejto komunikácie. Aj v rámci týchto foriem komunikácie je Prijímateľ povinný uvádzať kód Projektu a názov Projektu podľa čl. 2 VP.

4. Doručovanie oznámení, výziev, žiadostí alebo iných dokumentov zasielaných druhej Strane v písomnej forme podľa týchto VP, sa spravuje ustanoveniami § 24  a § 25 zákona č. 71/1967 Zb. Správny poriadok v znení neskorších predpisov.

5. V prípade doručovania správy o zistenej nezrovnalosti Prijímateľovi prostredníctvom Informačného monitorovacieho systému sa bude táto považovať za doručenú momentom zverejnenia Správy o zistenej nezrovnalosti vo verejnej časti Informačného monitorovacieho systému. V prípade doručovania ŽoV Prijímateľovi prostredníctvom Informačného monitorovacieho systému, sa bude táto považovať za doručenú momentom zverejnenia ŽoV vo verejnej časti Informačného monitorovacieho systému.

6. Bližšie podrobnosti k vzájomnej komunikácii môžu byť upravené v Právnom dokumente, ak tento článok neupravuje odlišný postup vzájomnej komunikácie.

**Článok 20 UCHOVÁVANIE DOKUMENTOV**

Prijímateľ je povinný uchovávať Dokumentáciu k Projektu do uplynutia lehôt podľa bodu 6. rozhodnutia a do tejto doby strpieť výkon kontroly/auditu zo strany oprávnených osôb podľa čl. 14 VP. Stanovená doba podľa prvej vety tohto článku môže byť automaticky predĺžená, ak nastanú skutočnosti uvedené v čl. 82 nariadenia o spoločných ustanoveniach o čas trvania týchto skutočností. Porušenie povinností vyplývajúcich z tohto článku je porušením podmienok pre poskytnutie NFP a Prijímateľ je povinný vrátiť NFP alebo jeho časť úmerne za obdobie neplnenia povinnosti uchovávania dokumentov podľa tohto článku.

1. Tabuľka 2 formuláru žiadosti o NFP; ak sa nehodí, poznámka sa vypustí [↑](#footnote-ref-2)
2. § 3 písm. u) zákona o príspevkoch z fondov EÚ a v súlade s podmienkami výzvy; ak sa nehodí, poznámka sa vypustí [↑](#footnote-ref-3)